Havard CAPS polls an langter mi ah Joe Biden nak in Trump an duh deuh\nadmin September 22, 2021 Leave a Comment on Havard CAPS polls an langter mi ah Joe Biden nak in Trump an duh deuh\nJoe Biden cu US President caah a tlak bak lo ti a fiang chin lengmang cang ko, A rian tuan ning ah Iowa mipi 31% lawng nih a tha an ti i 62% nih a rian tuan ning le US a zohkhen ning ah thalo an ti. Nihnih ni/Tuesday ah, Des Moines Register/Mediacom Iowa polls nih a langter mi a si\nAfghan ram in US ralkap withdrawal a kalpi ning le Mexico ram in US ramchungah phunglam loin a lut mi an tam tuk caah US mipi nih an duh lo chin lengmang cang. 7% nih President Joe Biden rian tuan ning le US a zohkhen ning cu a thamaw tha lo maw ti an langter duh lo.\nThe Des Moines Register nih a langter ning ahcun, June thla hnuah Joe Biden rating approval hi 12% in a niam chin tiin a langter. Nikhat ni/Monday ah Harvard CAPS/Harris Poll nih a langter ning ahcun, President Joe Biden nak in former President Trump a duh mi an tam deuh tiin a langter. 48% nih Trump an duh i, 46% nih Joe Biden an duh tiin a langter\nPolls nih alangter than ning ahcun, Joe Biden President a tuan hnuah US mipi cu lungkhat tein a um tiah a ruah mi 37% an si i, 54% nih, Joe Biden President a si hnuah US ram chungah i rem lonak, i huatnak a tam chin an ti. Cun Joe Biden President a tuan hnuah, Democrat party a duh lo mi an tam chin i, 13% in Democrat party a duh lo mi an kar tiin a langter. Cre-Breitbarth\nJoe Biden cu polls ah a mualpho chin lengmang cang →\n← US mipi nih Joe Biden nak in Trump an duh deuh cang, Aruang an langter mi cu


Kawlralhrang Pawl Raltuk Nakah Ankal Ning Theihding Aherh Bak Mi Si – Chintanbo\nRaltuk tikah kan ralhna an kal ning le anthut dir theih hi raltei nakah abia pi tukmi asi ve, atu kawlralhrang pawl an kal ninghi 1. ralkap nih hmai an kal tikah zeitin dah an kal? Tatzin battalions pakhat ah (1)tat sik cun (2)tat suh (3)tat khuai (4) tatzin ti an um 2. Ral hmai an kal tik ah ( point ) akal mi hmaibik akal mi hi an si i cucu minung pa 6 hrawng ansi V pungsan zitzat in an kal lai ral kawl tu an si.cu point a kal mi pawl nih hmaiah ral he an i kah ahcun hnu lei um mi hna nih zeitluk a hlat a ngeih kha an theih caah duhtawk in hriam ngan kha an hman lai.\n3.cu point hmai akal mi hna he hlatnawn in ahmunhma ngaih in an hnu lei ah tatsuh (or) tat khuai an um lai hriamnam a ngan deuh pawl he an si lai. 4.Cu tatkhuai tatsuh hnu lei a hlat nawn ah tatzin kan ti lai maw an hrauitu pik upa hna le lamhlat hriamnam akap thiam taktak mi pawl le hliamhma pu mi pawl an um lai milu le hriamngan zawng an tam bik lai, hmaiah hliam a tuar mi pohpoh kha hnu leiah an tlawh lai i cuka ah cun an thlawp lai cucaah point a kal mi kha kah peng ah cun ral tei ahar bak lai tinak asi. Cucaah kachin ka ren lei ral atu peng mi athiam mi hna nih cun point akal mi pawl hna cu an lanh ter tawn i hnu lei mizaw an i thlawmp nak hnriam ngan a um nak buhnih hna khi biaktak tein an nam tawn i hriamhna an lak piak theu tawn nak an si. Hmai ah point a kal mi pawl hna khi cu hnu lei an thawn ti loah cun an kir kho tawn ti lo caah an diklak an thi theu tawn ti si.\n5.ral ram ah abiapi bik mi cu lungthin, ral doh ning, Command& Order nawl zulhnak, hriamnam hna an si, zapi ruahnak phun in ral hmai kan kal lai ti cu kir a tha deuh. Kuan le bomb nih an kan nam taktak ah vaivuanh dih i thih dih kha asi ko. 6. Hi vialte hi တိတိကျကျ detail tein akal mi an si cu hnuah စစ်ကူ bawmtu tu kha zeitik caan poh ah an cah kho i cu ral tu mihna bawmtu dingah adang ralkap kha ready tein an um peng rih. Cu bawmtu hna kham thiam zawng abia pi taktak mi asi rih lai. Hihi kawlral kap i ral an tuk ning. atampi tialding a um rih nain mah vial in sirih seh hi kong hi kawlral kap ah 1980 kum in 2000 kum hnu pi tiang caan saupi ral biatak tein atu i training a pe zungzal tu kan upa sen 3 asi mi nih a kan chim mi asi.


Ca Ciah (by heart) A Huam Lomi Hna Nih I Thim Dingmi Rian Pawl – VAURAWNG\nJune 12, 2018 vaurawng.com Theihtlei 0\nCa Ciah (by heart) in A Zoh Huam Lomi Hna Nih I Thim Dingmi Rian Pawl\nNu le Pa nih ka fa tanghra tal cu awn i zuam ko, tanghra na awng ahcun a za ko an in ti bal hna maw? Ka fa ca ciah na huam lotuk zongah degree tal hi cu lak ding in I zuam ko, degree pakhat tal na lak khawh ahcun a za ko tiah an in ti bal hna maw? Degree lak khawh cu a thatuk, a tha lo ka ti bak lo hi. Degree lawng kan lak I thiamnak kan ngeih lo ahcun riantuan tikah kan I hartuk thiamthiam ko. Mah nih huam lomi van tuah hi a har taktak mi a si. Sianginn kai lio ahcun ca ciah ding a si ko, nain by heart in ca kan ciahmi nih thathnemnak a chuakpi tuk lem lo. By heart in ca ciah a huam lomi hna nih kan pawcawmnak caah zei bantuk rian dah kan I thim awk a si.\nHmanthlak thiam zong in pawcawm khawh si\nHmanthlak thiam khawhnak dingah degree lak zong a hau lo. Sianginn kai tikah text books chahpipi zong hechat tiin caciah le by heart leng zong a hau lo. Asinain hmanthlak a thiam mi pakhat na si nak ding ah idea le creative na ngei a hau, cu lawng si loin fak piin nai zuam a hau ve. Pakhat na herh vemi cu Camera tools hna kong le light pek ning theory pawl tlawmpal tal cu nacawn ve hrimhrim a hau. Hmanthlak a thiammi na si ahcun minung ah nai chuah hrimhrim ko lai.\nJ.K. Rowling ti mi nu hi fa 3 a ngeimi a si I, cu a fa le a zohkhen pah in coffee dawr ah a to I ca a tial tawn, cu ca a tialmi cu “Harry Potter” series muvi (movie) khi a si I, a tu ahcun mirum taktak ah a chuah cang. Mirang ca le a dang holh na thiam lo zong ah I zuamnak thinlung te na ngeih a si ahcun a hlawh a tlingmi catial thiam na si ko lai. Na lungchung in na ruahmi le na hmuhtonmi hna kha tha tein na tial huam le nai zuam a si ah cun catial thiam minthang na si ko lai. Catial thiam minthang na si ahcun na caah rian a har ti lo.\nVideo thlak nak zong in pawcawm khawh a si. Documentary tawimi tete in video thlak hram I thawk law, duhsah huamsam in video tlingtiang in thlak khawh a si. Mah video thlak na thiam khawh nak dingah, video a thlak a thiammi hna sin ah na cawm ve cu a hau. Ka thiam cang keimah tein ka dir ho cang lai na ti tikah, na thiamnak kha mipi sinah phozar khawh si cang ko.\nHmanthlak Suai thiam @Zukthai (Painting)\nHmanthlak suai thiam in pawcawm khawh a si lo tiah a ho hmanh nih an ti kho lo. Hmanthlak suai a thiammi hi an tangka hmuh hna a tha ngai. Hmanthlak pakhat an suai ah hin tangka tam taktak an ngah tawn. Nitlak lei ram hna ahcun hmanthlak an suaimi hi dollar a ting hna in an zuar. Cu tikah hmanthlak a thiammi le minthangmi na si ahcun mirum ah nai cang ko lai.\nBawlung chuih (football player)\nKan hngakchiat lio ahcun, kan nu le ka pa nih bawlung kan chuih tawn ah hin a kan sik lengmang tawn, a ruang cu bawlung chuih thiam in na paw nai cawm lai lo tiah a rak kan ti tawn lengmang. Mah lio chan ahcun a si ve taktakmi thil a si. Asinain tuchan ahcun ramdang chim lo kawlram (Myanmar national League) ah a chuihmi hman hi tangka tam ngai an hmuh cang. Cheuhkhat kawlram bawlung chuih thiam hna cu mawtaw he inn lo thatha he a ummi zong an um len cang. Vanthat ah ramdang club hna ah a chuih kho mi na si ahcun tangka na hmuhmi a tam chinchin ko lai.\nComputer programmer a thiammi na si nakding ah nai zuam ve a hau. Facebook a tuahtu Zuckerberg zong a hawi le he inn khan a hme mi pakhat chungah coding an tial, programmer an suai lengmang I, tu ahcun mirum taktak ah ai chuah ko. Facebook a hmang mi hmanh hi 2000 million renglo kan si cang. Biakil: Degree lak lo zong i zuam duhnak thinlung kan ngei ahcun minung ah kan i chuah ko lai. Cheukhat caah cun Sianginn kai i degree lak khawh hi a har ngai, a ruang tampi ruang zongah a si kho, sianginn kai i degree lak cu a tha lo ka ti bak lo, a thatukmi a si. Asinain degree lak tiang a kai kho ve lomi hna nih kan pawcawmnak caah zeibantuk hi dah kan tuah lai. Zeithil paoh hi a fawimi thil a um lo, cu a fawi lomi thil cu kanmah nih zuamduhnak thinlung kan ngei a hau. Thil pakhat pakhat kan tuahmi cungah, teima tein le fakpi in kan I zuam ahcun 100 chung 100 hlawhtlingnak kan va hmuh lo hmanh ah, 100 ah 90 hi cu hlawhtlinnak kan hmu hrim lai. Vawlei cung billionaire a si mi Facebook sertu Mark Zuckerberg, Apple company a tuah tu Steve Jobs, Microsoft a tuah tu Bill Gates hna zong university chuak lak in a kaimi an si lo. Asinain an tuahmi thil cungah fakpi in zuamnak an ngei i hlawhtlingnak an hmu ko. Sianginn kan kai tikah Ca by heart kan I hartuk zongah kan lungdong hlahseh, lungsau le thinfual tein kan zoh ceomo ahcun, nikhat khat ahcun thiamnak a ngeimi kan si hrimhrim ko lai. Zeibantuk thil kan tuah paoh ah zuam duhnak thinlung rak ngei hi a biapi cemmi a si ko. Credit:Duwun\nNa hawikom sinak in na thlah/phiat ding bak mi minung (5)


Achuah Kum Le A Rian Tuan Nak Kum Ai Keih Lo – Chin World News\nAchuah Kum Le A Rian Tuan Nak Kum Ai Keih Lo\nPosted By: thawng March 19, 2019\nMandalay Chian Aye Thar San No (12) Tanghra siangin sayama pakhat cu lahkhah ting 78 an hal than.Mandalay myo Chan Aye Thar San myone No (12) tanghra sianginn sayama Daw Mar Mar Myint cu tanghra a awnnak i a chuahni le sayama a tuannak i a chuahni pawl aa khah lo caah pension a lak dingmi kumnak saudeuh kum 3 a hlei in rian a tuan sual. Mah thil cang hi Daw Ma Mar Myint kum hi tanghra a awnnak ticket ah a ummi a chuah ni in dawi ahcun a tu ahhin kum 63 a si cang lai tinak a si.\nEducation zung nih thlak piakmi riantuannak cauk chung i a chuahni ningin tuak ahcun pension laknak kum cu kum 60 tlin ahhin a si. A tu bangin chuahni aa palh caah Daw Ma Ma Myint cu pension lak cang dingmi can ah la ti loin kum 3 le thla 7 a tuan i lahkah ting 78 renglo a hmuhmi kha an hal than. Mah kong he pehtlai in saya pakhat nih a tanglei bangin a chim “riantuannak cauk lei a tlai tu a ho dah a si. Riantuannak cauk chuah sianghlei run awnnak mark, certificate, reign kaiternak/ thialnak ca vialte an khumh dih ko.\nMah vialte kha tuanvo ngeitu nih a chek i a min a thut ko cu teh. Riantuan can a luanmi kong ah tuanvo ngeitu hi cazi, sianginn uktu sayaci, cun sayama nu hna hi an si ko. Cun mah sianginn kha kum chiarte a zohfel tu TEO, DTEO pawl zong tuanvo an ngei ve. Pension a hun lak ceo in an theih mi hi cu a hman ti lo. A lih in a rak pekmi a si zongah a dihlak in an hal than awk a si ti lo” tiah thawng zamhnak ah fiang ngaingai in a chim.


Thawchuah aa harh mi caah: Sii ei hau lo te in cuap vitamin phunphun ei ding a um – Theihherh Thawng\nKan cuap hi kan thawchuah khawhnak ding ahcun a biapi ngai mi pakhat si. Cuap nih thlichia tampi a dawp tikah kan cuap cu a ngandam taktak kho ballo. Cu bantuk tthiam in kuak a zu mi kan si ahcun thawchuah a har ter i kan cuap a ttha kholo. Cu ruangah thawchuah aa harh mi hna caah cuap vitamin a phunphun ei ding a um. Cuap thazang caah ei khawh cio i zuam hna usih.\nWorld Health Organization nih a chim ning ahcun 235 million mipi nih Asthma an nei a ti, an dawp mi thli a tthat lo ruangah ti aa fiang ngai. Cucaah kan cuap angandam bak seh ti kan duh ahcun kan ei din mi kan thim thiam a herh ngai lai. Cu nihcun kan cuap a ngandam ter lai i thazang a neih ter pinah kan thawchuah zong a tthat ter fawn lai. Kan cuap vitamin caah a tang kan tial mi hi ttha te in zulh khawh i zuam cio hna usih\nKan ei ahcun kan cuap a tthawn ter. Asthma nei mi ca lebang ahcun ei bak ding asi.\nTaksa caah a ttha bak mi asi. Sam, vun le cuap caah a hlei in a tthat ter. Cuap tha a der mi zong kha a tthawn ter chih.\nNga thau zong hi cuap thazang petu pakhat asi. kan cuap ah zawtnak hrik thalo um kho mi vialte zong kha a that kho. Cucaah cuap vitamin caah cun nga thau hi Doctor nih an kan duh pi cem mi asi.\nPhan (a sa)\nPhan din zong hi a rak biapi ngai. Kan din tikah kan taksa kha a daih ter i kan pawpi vialte tiang in thiang te in a ttawl dih. Hromfah nei mi ca zong ah a ttha. Cuap thazang der ruangah zawtnak a chuak kho mi a ven khawh fawn.\nMai mu (seeds)\nMai mu zong hi cuap thazang a tthawn ter ngai. Asthma le Cancer nei lebang caah cun ei bak ding mi asi. Thawchuah zong a nawmh ter khawh.\nAn hring ei nih cuap caah ngandamnak a pe kho. Cancer zawtnak tiang hmanh in a khamh khawh.\nThimgthei phunphun kan ei khawh a herh ngai. Thingthei zong ah lingmaw tehna, tinbawti (papaya) tehna hi cuap thazang petu asi caah kan ei tam a herh ngai. Thei kan ei tikah Vitamin C kan taksa nih a kan pe kho tu kan kawl thiam a biapi fawn.\nDaidim hi cuap caah ngandamnak petu si ttha asi. Khuh ca zongah a ttha mi asi. Kuakzu lebang hna caah cun cuap cancer fawi te in neih khawh asi caah ei a herh ngai.\n← Ha fah na ngei bal maw?\nA fanu caah cun ngeihchia tuk asi ee!! →


VIDEO BAK IN AN PHUAN CANG HIH, TRUMP CAAH THAWNGPANG TTHATUK – The Chinlung Post\nTrump caah Thangpang thar Taktak. Trump thlakhawhnak caah ziknawhmi $106 million an hmuh. Georgia Secretary of State lutlai cu $106M zik an nawh caah Joe Biden teinak an pek tiah thawng an zamh. Vote relthannak cu Republican cu an zohter than duh hna lo caah , An relthanmi zong a diklomi a si an ti. An bawi tuk cang lai hi mu. Youtube hi rak zohve a mak lawlaw cang lai, Video atang bik ah kan chiah.\nThilsining taktak:US biacaihzung ngan bik Supreme Court ah ruahchannak nganpi cu Trump caah a um cang. Donald Trump legal team hna nih state dangdang ah tazacuainak an tuahmi cohlang lo hmanh hna sehlaw Supreme Court cu innka kaupi in ai on tinak asi. Supreme court tu hi ruahchannak nganpi a um. US Constitution ah President thimnak kong hi alam pahnih a um.\nCourt nih biachahnak cu atuah te ko lai i, Congress nih President ding cu thimnak atuah te lai. President thim ding ah state aiawh in minung pakhat cio an si lai. State 50 asi i, Congress minung 50 an si lai, an mah nih president cu an thim lai. State 22 hi Democrat nih an control cuahmah i, State 26 hi Republican nih an control cuahmah ve. Atangmi state cu biacaihzung kalpi lio asi caah afiang rih lo. Cucaah president konghe pehtlaiin thiamsang, French Constitutional expert siseh Stanley Johny le adangdang hna zong nih Donald Trump hi tutan thimnak ah US president cu a si tthan in, atling tthan ko lai tiah an zumh. Video. hika hi voikhat in hmat law video zoh khawh asi


A poi tuk ee!! Kawlram a hninh bak ko cang, Tlaihhrem zongah chim ngam ding a si ti lai lo – Thechinlungnews\nA poi tuk ee!! Kawlram a hninh bak ko cang, Tlaihhrem zongah chim ngam ding a si ti lai lo\nA poi tuk ee!! kawlram cu nu caah cun hell nak in ttih nun deuh cang ko ruah, mah bantuk in a sual mi le mi thaaihhrem mi bawmh i zuam cu. Kawlram cu apoi ko …thazang ngei lo mi thawng tha deuh poh nih zeitluk an palh zong ah tei lengmang asi ko lai mu. Nay Pyi Taw ah arak cang mi Victoria ahmuh cu aphi chuak thai loin a vaivuan i adai . A tu zong ah hitiphun in vaivuanh an timh than ko hih .\nMin Ya Za nih a sinum nu atuahto ning cu ram pi in theih asi . HI kongah Tamwe sakhan ah sihni nih palek an tong kho hna lo .Nay Pyi Daw ah Victoria ahmuh tlai tu palek bawi pa nih Min Ya Za ahmuh cu keimah nih tuanvo ka lak lai tin achim .\nMin Ya Za anupi apa simi palek in pension la cang mi U Mg Mg Aye nih bawmh ahlan caah Min Ya Za ahmuh cu Nay Pyi Daw myone, Daihkhana Khayan taza zungah caih dingin thial asi . Vitoria ahmuh tlai tu palek bawi le biacaih bawi pumpak nih kan caih lai …tin Pyi Hte Yi Vuanci thar Bohmochoh Soe Tun nih Myanmar palek sinah achim…Burmese asia\nSouth Korea President Nih US cu Thaizing ah Coronavirus Testing Kits 600,000 A Kuat Cang Lai……Kan theih bantuk in US le South Korea cu aa dawmi an si. US nih a ralkap cawlcanghnak hmunpi cu South Korea ah a chiah. Nihin tiangah hmunkhat teah riatuantti an si. US dirhmun a chiattuk cang caah South Korea nih US cu coronavirus testing kits 600,000 cu thaizing ah a kuat cang lai tiah report nih a chim. Hi hi President Trump nih South Korea sinah request atuahmi a si tiah report nih cun a chim. South Korea plans to send 600,000 coronavirus testing kits to the United States on Tuesday in the first such shipment following a request from U.S. President Moon hi Donald Trump nih a uar tak takmi pa a si. Atimi cu, Noble Peace Prize hmanh pek phu a si tiah a ti.\nPresident Donald Trump. Kan theih bantuk US cu vawleicung ram vialte lakah a thimi atambiknak le mizaw tambiknak ram a si. Kan hnu Friday ah khan ramchung minung 2108 bak an thi. Nizan Sunday ah khan cun 1514 lawng nunnak aliam. Minung tamtuk athimi an zor. Athimi an zor lawng si loin zawtnak a kaimi cazin zong an zor ngai tiah theih a si. US hi tuthla April hi a zualbik caan a si lai tiah an rak chim cangmi a si. A rak chim bantuk tein April hi a zualbik, minung athimi an tambik thla a si. May thla ah cun US dirhmun hi a tha tuk cang lai tiah zumh a si. Source:HT\nBe the first to comment on "A poi tuk ee!! Kawlram a hninh bak ko cang, Tlaihhrem zongah chim ngam ding a si ti lai lo"


Joe Biden le Chris Wallace mualpho bak in an um cang. Democrat mangchia a si cang\nTu lio US ram chungah thawngpang a linsa ngai mi pakhat cu Debate voihkhatnak kha a si. A zoh mi an tam bangtuk in chim Debate kha chim tlak a um lo tiah mi tampi nih an chim. Debate voihnihnak le voihthumnak cu phunlam thlang a si cang\nDebate voihkhatnak an tuah mi a khan, hruaitu/moderator nih Joe Biden lei a dirpi tiah mi tampi hmuh ning a si caah voihnihnak le voihthumnak Debate ah Chris Wallace cu moderator ttuan ter a si ti lai lo tiah Debate tawlreltu nih an chim.\nMah bantuk in Joe Biden a dirpi mi thleng a si lai caah Joe Biden caah a pawi ngai tiah mi tampi nih an hmuh. Mah bantuk Debate tawreltu lei nih phunlam an thleng hnuah Chris Wallace cu debate moderator ttuanter a si ti lai lo tiah an chim mi ruangah Democrat/left pawl an lau ngai\nPhunlam thar an ser mi cu, mi pakhat bia chim lio ah midang nih buainak maw, hnahnawhnak a tuah lai lo, a tuah a cun microphone off piak a si lai.\nA voikhatnak Debate kha Republican lei chim ning a cun Trump nih Joe Biden le Chris Wallace kha Debate a tuah pi hna. Moderator Chris Wallace thil tuah mi kha ahman lo tiah fakpi in soisel le thangchiat a si\nHollywood star tampi nih Chris Wallace cu ceilak in an phomh. Mah bantuk vawlei mipi nih a zoh mi Debate ah pakhat lei dirpi in pakhat lei mah bantuk bia halnak tuah i,\ndaiter a tim lengmang mi kha thil sining a si lo tiah an thinhunnak fakpi in an chim i, Chris Wallace cu nazang tiah ceilak in an phomh. Credit-Breitbart\nBe the first to comment on "Joe Biden le Chris Wallace mualpho bak in an um cang. Democrat mangchia a si cang"


Krismas An Leet - A VEL IN KHAMH KAN SI\nUtah ah a ummi Nu-Va hna cu fapa pathum an ngei. Nihin US zumtu ngakchia hna nun ah Krismas can I a biapi taktak mi cu, hmuh an duhmi laksawng kha tial dih in Santa Claus kuat asi. Cutikah hmuh an duhmi laksawng cu Nu le Pa nih an cawkpiak theu hna I, cucu Krismas an I nuamhnak sang bik ah a cang tawn.\nUtah ah khua asami Nu-Va, John le Lisa Henderson cu zumtu tha takta an si. Naite ah tukum cu an chungkhar ah Krismas an LEET (Cancel) nak thawng an thanh. ABCNews nih an chungkhar I Krismas an Leet nak kong cu thawng a zamh. Good Morning America thawngzamh phu I rian a tuanmi Abbie Boudreau zongnih an Fa le pathum nih tukum Krismas laksawng an ngah lai lo nak kong cu a hal hna. An Fapa le cu chimh an har ngai caah, Krisamas laksawng cawkpiak ti lo in Krisamas sullam taktak tu cawnpiak dingin an Nu-Va an ceih I an lung a tling.\nLisa nih a chimmi cu, Krisamas kan tuah tawn ning kel in, laksawng peknak cu kan tuah ti lo nain, Intamh le, Khamhtu chuahnak lawmhnak le a dangdang cu kan tuah ko lai. Kan fa le nih a si taktak lo mi, Santa Claus sinah duhmi hal I, cawkpiak cu kan ngol cang lai. Kan fa le nih hin Krismas sullam taktak tu hi an theih a herh tiah a ti.\nKrismas sullam taktak hi a sullam muru ruangah philh lo in kan thinlung ah a cammi siseh ti le kan thinlung hi Khamhtu cung tu ah kan chiah I Krismas hi laksawng hmuh can siloin Nun siangin Laksawng pek can asi ti hi kan chungkhar Nun ah hmun seh ti kan duh tiah a nolh chap.\nCucaah, Santa sinah Duhmi cazin tial in kuat siloin, an fa le nih, tukum cu, Santa sinah, laksawng pek awk minung kawlpiak ding tuin ca an tial. Kanmah nakin laksawng a herh deuhmi minung kan kawl piak hna law, laksawng kan pek hna lai tiah; hlanlio krismas ahcun anmah duhmi laksawng an rak hal tawnmi kha, tukum cu, anmah tunih laksawng hei pek dingmi kawl piak dingin Santa cu ca an kuat.\nJohn le Lisa cu an fa le laksawng cawk piaknak ding ah an chiahmi tangka vialte cu sifak mihar le midang laksawng cawkpiak nakah hman an timh. Chungkhar pahnih kan thim hna lai I, nifa tin te ni 12 chung laksawng kan kuat hna lai I, krismas ni a phak tik ah cun Jesuh Zuk te kan kuat hna lai tiah an ti. Cun chungkhar a ngei ti lo mi, krismas nithla ah nupi le pasal ngei tiloin, lungleng in a ummi Tar pawl kan pawngkam ah kan khomh hna lai I, Krismas rawldanghnak kan tuah piak hna lai tiah an ti. Nu le Pa vialte zong Lisa nih a kan cahmi cu, kan fa le laksawng kan cawkpiak hna nak kong hi chikkhat te ruah than a herh. Kan fa le laksawng cawkpiak cu a sunglawi I kan duh tuk ve ko. A tha tuk mi asi. sinain hleihluat in kan tuah cang dara, Krismas sullam muru kong nakin kan fa le nih laksawng kong tu biapi deuh ah an chiah maw ti hi ruah can asi, ati.\nCuhna Nu-Va an thil tuahmi cu midang nih an hmuhning an tial cio. Mi lolak nan si. Nupa tha lo nan si a timi zong an um len. Culakah Tangli sianginn ah ca a chimmi pakhat nih cun, nan tuahmi kong hi ka siangngakchia ka chimh hna I an thinlung in Krismas sullam taktak hi zeidah asi ti kha an theih I an I lawm tuk. Nan tuahmi hi mi vialte caah thluachuah asi. Krismas caan ah ngakchia tam deuh cu, pek lei nakin hmuh lei kha biapi ah an ruah, tiah a ti ve.\nLisa cu na fa le na cawnpiak hna ning hi a fak deuh lo maw tiah in hal hna seh law zeitindah na leh lai an ti. Ka fa le nih thil dik an cawn tiah ka ruah ko a ti. An fapa pakhat Caleb nih cun, a nu le a pa an tuahmi cungin bia an hal tikah, “Krismas an leet kan theih ka cu kan Unau rual kan tap nain a tu cu Krismas sullam taktak hi zeidah asi kha kan fiang ngaingai. Mah hmuh duhmi hmuh can si loin, midang caah Nun siangin pek can asi kha, fiang tein kan hngalh,” tiah a ti.\nNan nih chungkhar tah Jesuh chuahcaan ah zeidah cawn nan timh ve. Krismas Daihnak nan chungkhar le pumpak cio nan nunnak ah tlung ko seh.


Khrihfa Fimcawnnak le Bank Phaisa Rawn Phun Fimcawnnak – INDIANA CHIN BAPTIST CHURCH\n(317) 300-9901 office@icbcindy.org\n» Article » Khrihfa Fimcawnnak le Bank Phaisa Rawn Phun Fimcawnnak\n22 Jan 2017\ticbcindy\n(Christian Education vs Banking Model of Education)\nZei thil poh a sullam (meaning) kan i fianning le a man (value) kan ngeihter ning nih kan tonghthamning le zohkhenhning zong lai a rel tawn. Cubantuk in, “Khrihfa Fimcawnnak (Christian Education) i a sullam kan i fianning nih Khrihfabu chung i fimcawnnak caah zeidah kan tuah, zeiruang ah dah kan tuah i, zeitin dah kan tuah… timi vialte zong a hruai i lai a rel,” tiah Khrihfa Fimcawnnak lei i thiamsang Professor Keren B. Tye nih a ti. Khrihfa Fimcawnnak he pehtlai in nihin Khrihfabu tampi ah: (1) Upa caah tuahmi Khrihfa Fimcawnnak (adult educational programs) biapi ah chiah lo nak, (2) Ngakchia Sunday School a dihkaa mino hna caah progam tuahpiakmi zeihmanh um lo nak, (3) Khrihfa Fimcawnnak lei ah cawnpiaktu ṭha ngeih a harnak (4) Pastor le Saya te hrimhrim nih Khrihfa Fimcawnnak lei ah thinlung (interest) ngeih lonak, (5) Nulepale le Sunday School ngakchia karlak ah theihpinak le i pehtlaihnak ngeihlonak, le (6) Khrihfa Fimcawnnak caah tuahmi programs le methods pawl Khrihfabu chung ah a herhning le aa tlak ning tein zulh le hman thiam lonak hna hi a tlangpi in tonmi harnak an si. Cu ruang ah, a hlei in America ram Protestant Khrihfabu hna i an fale High School siangngakchia hna cu cheuhra cheuthum lawnglawng Khrihfa Fimcawnnak he aa pehtlaimi an si cang, ti a si. Mino tam deuh cu Khrihfa zumhnak lei ah an ṭhan a pit. Cucaah, Khrihfabu le hruaitu upa kip nih Khrihfa Fimcawnnak hi biapi ah kan ruah chin lengmang i a hrihhram i kan kir ṭhan cio nak lai hi capar hi sawmtu ah kan ṭial.\nKhrihfa Fimcawnnak ahhin a tlangpi in hrampi paruk (six basic building blocks for educational ministry) a um. Cu hna cu: (1) Ruahnak (Concept), (2) Hmuitinh (Purpose), (3) Pawngkam i a ummi thil/boruak (Context), (4) Cawn dingmi/chung-um (Content), (5) Aa telmi minung hna (Participants), le (6) Tuah ningcang (Process and method) an si. Ruahnak (Concept) he aa pehtlaimi biahalnak cu, “Khrihfa Fimcawnnak timi hi a sullam zeisat dah a si?” ti hi a si. Tinhmi (Purpose) nih, “Zeiruang ah dah Khrihfa Fimcawnnak hi kan herh?” ti biahalnak a ngeih ve. Pawngkam i a ummi thil/Boruak (context) nihcun, “Khrihfa Fimcawnnak caah zeibantuk hmunhma le pawngkam dah a biapi?” tiah bia a hal. Cawn dingmi/chung-um (Content) nihcun, “Zeidah kan cawn lai, zei kong dah kan herh bik?” ti biahalnak a ngeih ve. Cun, aa telmi minung hna (Participants) nih, “Hi cawnnak ah hodah aa tel?” ti le, Tuah-ning-cang (Process le method) nih, “Zeitindah kan tuah lai?,” “Zeibantuk method le thilri dah kan hman lai?” tiah bia an hal. A cunglei biahalnak hna hi ṭha tein kan ruah i a phi kan i chuah khawh ahcun, cu cu Khrihfa Fimcawnnak i a hrampi cu an si ko hnga. Hi biahalnak paruk chung in a biapi ngai ko tiah ka ruahmi langhter kaa zuam lai.\nA luancia kum 50 chung vun cuanh tikah Kawlram cu Ralkap Cozah (dictatorship governments) nih hramhram in a uk mi ram a si, ti cu al awk ṭha lo tuanbia a si. Cucaah, cachimtu le siangngakchia i pehtlaihnak (teacher-student relationship) zong hi uktu le ukmi hna i pehtlaihnak (oppressor-oppressed relationship) phun deuh a si ve. Cu cu “cung-tang cawnning” (top-down learning) tiah auh a si. Hi bantuk cawnning ah cun cawnpiaktu nih a chim thluahmah i siangngakchia cu a ngaitu thilri pakhat bantuk lawng ah a cang. Fimcawnnak lei ah minthang ngai a si i Harvard University zong ah visiting professor, a hnu ah World Council of Churches zong ah Khrihfa Fimcawnnak lei Ruahnak-petu rian a ṭuan mi Brazil rammi Paulo Freire nih cun, “Hibantuk cung-tang cawnnak nihcun siangngakchia caah a hna-theih-mi icingchiah khawhnak thluak lawng a ngeihter caah a donghnak ahcun siangngakchia cu cachimtu nih rawnhchom lengmang haumi thil khumhnak kuang (container) ceo ah a cang. Tam deuh a rawn khotu paoh cu cachimtu thiam ah an cang i, tam deuh rawnh khawhmi paoh cu siangngakchia tha ah an cang ve” a ti. Mah bantuk cacawngning cu bank i phaisa va rawn (deposit va tuah) bantuk (banking model of education) a si. Cubantuk “Ba khaih in khaih cawnning” cu siangngakchia i a khuaruahnak ṭhanchonak caah dawnkhantu ngai a si. Paulo Freire nih, “Bank chung i phaisa kan rawn sawhsawh bantuk in rawnh mi a tam deuhdeuh tikah siangngakchia i chiaṭha thleidan khawhnak le khuaruah khawhnak a thluak a hrawhmi a tam deuhdeuh ve,” a ti.\nCu “ba khaih i khaih cawnning” he aa ralkahmi cawnning cu “Conscientization” ti a si i class chung ah siangngakchia nih zalong tein biahal khawhnak, a ruahnak chim khawhnak le, cachimtu le siangngakchia karlak ah zalong te le ṭihphannak ngei lo tein bia i ruah khawhnak (dialogue) ngei kho lak i tuah khi a si. Siangngakchia khua ruat kho lak i tuah le a lung hun pemter khi a si. Phundang i chim ahcun, siangngakchia cu a cohlangtu le bia-ngaitu bawm container (object) sawhsawh si ti lo in cacawnnak ah lungtho tein aa thlakmi (active participant or subject) a si cang. Hi kaphnih tonh (cachimtu le siangngakchia) cawnning nihhin siangngakchia nih a mah le mah aa hmuhning, midang a hmuh ning, a thluak khuaruahnak, a theihhngalh kauhnak, a thinlungput, pawngkam he pehtlaihnak, le biachim holhrel thiamnak lei tiang in ṭhanchonak nganpi a pek” tiah Laura Beark zong nih a ti. Hi cawnning hi Khrihfabu (Khrihfa Fimcawnnak) caah aa tlak khun. Zeicahtiah Bawi Jesuh hrimhrim nih hi cawnning hi a rak hman. Samaria nu he tikhor kam i an i ton lio ahkhan biaruah (dialogue) phun te in a rak cawnpiak i, cu nih cun minu a lung a rak thlen. Emmaus khua lei i khual a tlawng zultu pahnih hna zong Bawi Jesuh nih lamthlochuak bia a ruah hna i a donghnak ah an mit khua a hung dei, an lung a hung pem kha. Hi cawnning nihhin siangngakchia cu “Tuu,” “Thlaici,” “Khualtlawngmi,” “Cawng liomi,” le “Hawikom,” bantuk in a hmuh hna, tiah an ti.\nPathian zaangfahnak in America ram ah 2010 in 2014 kar kumli chung sianginn (M.Div. program) kainak caanṭha ka rak ngei ve. Hi sianginn ka kai chung ah kaa harh bik cem mi cu class chung ah bia hal le bia al, ruahnak chim le group discussion tuah (class participations) pawl khi an si. Kan Professor te nih bia an kan cah bikmi cu, “Anih nih cutin a chim… timi hi a biapi lo. Zeiruang ahdah cutin a chim… ti le, cu ruang ah kei nih cuticun ka ruah… timi tu hi a biapi,” ti lengmang a si. An lectures kaa fiang ko – ka thiam ko ka ti lai. Cun, cauk an kan reltermi zong ka rel hna i an sullam kaa fiang ko. Nain, keimah tein “a si maw si lo” ti i khuaruah khawhnak le ruahnak thar hun chuah khawhnak (critical and creative thinking) ah ka chambau ngaingai tawn. A ruang cu, ka hmet lio kum 5 ka tlin in kum 25 ka si tiang ca ka rak cawn tawn ning nih a ngeih caah a si. Kum 20 chung banking model of education in ka rak ṭhang. A tu hnu i hun i thlen ding cu ka caah a fawi ti lo. Cu bu ah, kaa chapmi tu cu a um ve ko tiah ka ruah. Sianginn ka kai lai ah kaa ruahchihmi cu Khrihfabu caah chim ding le cawnpiak ding tampi in ka cawn lai i Khrihfabu ka phorh hna lai ti khi a si. Kum li ka hung kai taktak tikah ka ruah ning bantuk in a si lo. Keimah tu a ka thlen tiah ka ruah. Ka khuaruahning le ka thil hmuh ning aa thleng. A bik in, midang ka hmuh hna ning aa thleng. Cuti ka ti tik ah, sianginn pakhat nih an zumhnak an kan rawnh i kan thluak an kan ṭawl (brain-wash) phun khi a si lo. Zalonnak le duhthimnak tlamtling tein pekmi chung i a hung chuakmi ṭhannak a si ti in ka hmuh.\nHlan lio chan ahcun sianginn (school) a rak um lo. Cucaah, sianginn (school) biafang hrimhrim zong Baibal ah aa tel lo nak a si (English version cheukhat ahcun hmunkhat te, Lam 19:9 ah a lang). Cu bang in, “Sunday School” a hung umnak hi cu nai te 1780s hrawng lawng ah a si. Khrihfa Fimcawnnak kong tu cu Biakam Hlun ah siseh Biakam Thar ah siseh hmun tampi ah hmuh khawh a si. Bawi Jesuh hrimhrim kha, mi khamhtu a si bu ah, cawnpiaktu ṭha bik a rak si i cawnpiaktu hna cawnpiaktu (trainer of teachers) zong a rak si. Synagogue chung ah, tlang cung ah, nelrawl ah, inn ah, rawldanghnak ah, lawng cung ah, lo ah, lam ah ti in a hmun le a caan hoih in a rak cawnpiak tawn hna. Cuti Bawi Jesuh, cawnpiaktu ṭha bik a si nak khun cu a cawnpiaknak kip ah luatnak (liberation) a um hi a si. Hri le hreng in ṭemṭawn a si mi vialte, a cawnpiaknak nih luatnak le zalonnak a pek tawn hna. Anne E. Wimberly nih, “Khrihfa Fimchimhnak i aa tinhmi cu: Baibal chan in nihinni tiang Pathian nih luatnnak rian a ṭuannak le Jesuh Khrih muisam keng ding i a kan kawhnak kong midang nih an i fian khawhnak hnga caah va bawmh khi a si” tiah a ti. Cu cu Khrihfa Fimcawnnak (Christian Education) nih aa tinh bik mi a si. Khoika hmun hmanh si ai kun, Khrihfa Fimcawnnak taktak nih cun siangngakchia caah zalong te i bia-ngaih khawhnak, chimrel khawh nak, ṭial khawhnak, tuaktan khawhnak, zumh khawhnak, le duh thim khawhnak a pek. Sianginn le Sunday School class rooms chung ah siangngakchia ṭhutter i a ciasa-theihhngalhnak (ready-made knowledge) rawnh vial lawng cu fimcawnnak taktak a rak si lo.\nCherhchan cauk (Bibliography)\n1. Tye, Karen. Basics of Christian Education. St. Louis: Chalice Press. 2000\n2. Winberly, Anne. Soul Stories. Nashville: Abingdon Press. 2004\n3. Berk, Laura E. Children’s Minds. Oxford University Press. 2001\nKhrihfa Fimcawnnak le Bank Phaisa Rawn


Kawlram Ah Minung 4 Sin In Covid-19 Zawtnak Hmuh Chap – Chin 11 News\nKawlram Ah Minung 4 Sin In Covid-19 Zawtnak Hmuh Chap\nHi hmuh chapmi minung Pali hna hi Bago Ramthen in an si. Hmundang, ramdang khual tlawngmi si lo in ramchung ah ichawnhnak in an ngahmi a si tiah Ministry of Health and Sports nih thawng a thanh. Nihin tiang ah Kawlram ah Covid-19 zawtnak ngeimi minung 20 an um cang i pakhat a thi tiah kan theih.\nHi hna minung pali hi chungkhar pakhat an si hna I chungkhar pabik hi kum 48, cun an fapa hi kum 10, an fanu kum 8 le an tunu te kum 18 an si tiah an langhter ning a si. Chungkhar nubik hi COVID-19 zawtnak a ngei tiah an fehter hnu ah a chungkhar pawl zong cozah siibawi te nih chekhlai nak an tuah hna hnu ah an chungkhar ning in COVID-19 an rak ngeih dih cang hi a si.\nChungkhar nubik, hringtu nu hi Yangon ah ramdang mi pawl sinah rian a tuan mi a si tiah an chim. Cu ruang ah zawtnak hrik an hmuh thar mi hna minung pali cu Home Quarantine ah an chiah hna I an herh mi ti le raw lei-din ding cu cozah lei tuanvo ngeitu hna nih an pekchanh lengmang hna lai tiah zong an langhter chih.


Tlanglawng Accident Nak Ruang Ah Minung 22 Ruak An Char Hna – Chin 11 News\nTlanglawng Accident Nak Ruang Ah Minung 22 Ruak An Char Hna\nPakistan ram nichuah lei ah nizan July 3 ah khan tlanglawng accident nak ruang ah an Biaknak puai ah a kal mi hna mi ninung 19 telhchih in minung 22 nunnak a liam tiah Pakistan acozah lei nih thawngthanh nak an tuah.\nPakistan ram nichuah lei Farooqabad City pawngah an pathian thangthat ding in a kal mi hna Pumhnak an dih hnu ah Motor pakhat in an rak lawi lio ah tlanglawng lam cu an hei tanpah I cu lio ah cun tlanglawng nih an mawtaw cu a suk/a tteih caah motor chung ah a um mi hna minung 19 cu an dihlak in an nunnak a liam hi a si. Hi biaknak puai ah a kal mi hna hi an dihlak in Sikh Biaknak a bia mi hna pawl an si hna I Bus a hme mi minung 30 tluk cit khawh mi Bus in a rak loi mi an si tiah biachim tu Quratul Ain nih AFP thawngzamh zung ah thawngthanh nak a tuah.\nA thi mi 19 hna hi an dihlak in chungkhat unau lawng te an si hna, a hmun ah hin 20 nunnak a liam cawlh I adang 2 hi siizung an phak pi hna hnuah an nunnak a liam hi a si. Tlanglawng chung ah a um mi pawl cu hliamhna fak ahmu mi dang an um lemlo.\nPakistan ram ah an chanbau ngai mi pakhat cu tlanglawng lam hi motor lam ah an hman chih nak hmun a tam ngai ko nain ralrin peknak ah ceuter ding mei (traffic light) an um tuk hna lo. Tlanglawng lam cung ah an chiah mi hna traffic light pawl zong hi mei tha tein an pek khawh lo caah tlanglawng nih motor a pah ruang ah a thi mi hi an tamtuk cang.


Joe Biden Caah Thawngchia, Georgia Pine Pumpi I Mee Cung Minthut Mi An Chek Cang Lai. – The Cherry Par\nJoe Biden Caah Thawngchia, Georgia Pine Pumpi I Mee Cung Minthut Mi An Chek Cang Lai.\nDecember 19, 2020 Cherry News\nGeorgia pine pumpi i mee cung minthutmi an chek cang lai. Georgia pine secretary Brad Raffensperger nih Georgia pine pumpi i mee vialte cu minthut chek ding in December 17 ah thawng a thanh. Cu minthut cu University of Georgia’s School of Public and International Affairs he tin an chek lai. Cu hlan ah cun a pathumnak mi an chah biknak Cobb County i mee cheukhat lawng kha minthut a chekter hna. Amah hi ziknawh 106 million a ei ti in a min a thang. Georgia cu Republican pine a si i pine secretary le governor zong Republican an si. Asinain mee ningcang lo in an tuah tiah Republican a tanhmi hna nih an puh hna i 2021 January 5 i senate thimnak zong mee thlak lo ding tiang in aa forhfialmi zong an um ti a si.\nCucaah Georgia pine thimnak hi hmailei ah mipi nih an zumh nakhnga minthut cu a chekter hna nak a si. December 5 ah Trump nih, “Georgia governor le secretary nih minthut an chekter hna ahcun Georgia ah fawi tein teinak ka muh ko lai. Hi Republican pahnih nih zeicadah cucu an duh hnga lo,” tiah Tweeter ah ca a taar. Cu cangka cun governor Brain Kemp nih, “Minthut chek ding in voi thum tiang (Nov. 20, 24, Dec. 3) ka chim cang,” tiah a leh colh. Nizan nai ah Georgia i mee aa ningcang lomi ka hmuh tiah biathli a chimtu minung (3) cu an rian in phuah an tong. Pakhat nu cu mee relnak ah kum (20) tiang rian a ttuan cangmi a si. Cakuat in a rami, aa bilnak zong a um lomi mee hna cu an thar tuk, 98% cu Biden ta lawngte an si a titu a si. A dang pakhat cu kum (7) tiang mee relnak ah rian a ttuan cangmi a si i Fulton county warehouse hi ttha in an kilveng lo.\nMi pakhatkhat nih a thli in mee deu an print khawh ko. Experience a ngeimi tu siloin zeihngallomi mino tete tu kha mee relnak ah rian an pek hna a titu a si. Hi Georgia pine Fulton County ah Nov. 3 zan ah mi vialte an ttinter dih hnu ah minung (4) an taang i suimilam (2) chung a thli in mee an relmi CCTV in an tlaihmi kha cu nan rak hmuh cio ko lai dah ka ti. Georgia ah Biden nih mee 11,977 in teinak a hmuh. Atu ah cun hi pine county (196) ah mee cung minthutmi an chek cang lai. Pine secretary nih cun minthut kan chek zongah November i a sining te in a si tthan ko lai tiah a ti. Trump nih cun minthut an chek ahcun fawite in ka tei ko lai a ti. Aho chimmi dek a dik deuh hnga?\nTrump nih veto nawlngeihnak hmang in Defense Bill chuah a timh cang. 2018 thimnak ah ram dang lei in US thimnak ah an rak i thlak caah Trump nih Defense Bill a rak chuah bal cang. Sihne Sidney Powell zong nih cu bantuk veto nawlngeihnak cu Trump nih atu ah a hmang a herh than cang tiah atu le atu a chim. (Defense Bill cu ram kilhhimnak ca ah hmanmi phaisa ti a si.) Atu cu Trump nih cucu hman taktak a timh cang. Tweeter ah, “Miphun humhimnak Defense Bill ka chuah lai. Tuluk cu aa nuam lai lo. An duhmi pei a si cu,” tiah a taar.\nCozah sungtthok (National Intelligence) nih atu tan thimnak kong an chekhlat tikah president nih hi veto nawlngeihnak hi a chuah a herh ko cang an ti caah Trump nih hitin a tinak a si. Sungtthok lutlaitu nih cun December (18) ah an chekhlatmi report pek ding a si nain an liim khawh rih lo caah min a thu rih lo. “Kan chekhlatmi kan liim cikcek tik lawng in min ka thut te lai,” tiah sungtthok lutlaitu nih cun a ti. 2000 kum thimnak ah hin Tuluk aa thlak ko timi hi tuan tein Sidney Powell nih cun a rak hmuhchuah cang. Mee relnak Dominion seh a ngeitu hi Venezuela mi a si ko nain Dominion manager cu Andy Hung timi Tuluk mi a si. Hi pa hi Tuluk ralkap sungtthok a tuan balmi a si. Hi pa rian a tuannak US ah hram a bunhmi Telecom company zong kan hnu kum khat/hnih ah US humhimnak a hnursuan ti in an rak hrawhter cang hna.\nTuluk nih cun Trump nih president a peh ttham ding hi an duh lo ngaingai. Cucaah 2020 kum thimnak ah Trump sunghter le an hawipa Biden teiter an i zuam. Atu tiang ah cun mee relnak Dominion seh hi hmun hnih hrawn lawng ah biatak tein an chekter hna. Ni zan nai ah Michigan pine Antrim county ah Dominion seh nih mee a relmi an chektermi ah cun hi seh nih mee a rel ning hi 68.05% a palh kho ti an hmuh. Hi seh audit a tuahtu hna cu kilhimnak lei rianttuantu mibu pakhat (Allied Security Operations Group) a si i ralkap (military), a thlithup ngiathlaitu (Secret Service), sungtthak (intelligence), van lei thil–arfi, thlapa tbk hlathlaitu (NASA), le a dangdang hmun kip i mithiamsang tampi an i tel tiah CBN news nih a ti.\nCucaah Amistad Project of the non-profit Thomas More Society nih cun aathuimi pine i mee relnak Dominion seh pawl i data pawl cu hloh lo ding in a chimh hna. Trump nih veto nawlngeihnak a hman lo ahcun hi mee relnak seh pawl hi an dihlak in chek an sianh hna lai lo. Cucaah Trump nih veto nawlngeihnak a hman a herh. Hi mee relnak seh a chekhlat cuahmah i taza a cuaitu Sidney Powell hmanh kha a lingtelet in tazacuai an timh ve cang. Cucaah Trump nih veto nawlngeihnak a hman taktak ahcun zeidah a cang lai ti hngak rih ko hna u si. American president Abraham Lincoln zong kha cakuatnak in a rami mee in ningcanglo in thlak an rak timh bal ve. Cucaah veto nawlngeihnak a rak hman bal ve ti a si. Trump zong hi Abraham Lincoln a lo chin thluahmah ve cang ko hi.\nRelchap duh mi caah, Trump ca ah thawngpang tha taktak. 2020 November US thimnak ah Tuluk, Russia le Iran an i thlak ve tiah US cozah sungtthok lutlaitu Director of National Intelligence (DNI) nih a chim cang. December (18) ah report pek ding a si nain an chekhlatmi an dih rih lo caah January thla lawngah tling tein report an chuahpi te lai. “Pine pali kan chek rih lai. Thimnak result hi a lingletter khawh ko lai,” tiah DNI nih cun a ti.\nTrump ca ah cun Thawngpang tha taktak a si. I kilvennak phaisa hmannak (Defense Bill) zong Trump nih veto nawlngeihnak in ka chuah lai tiah tweeter ah a tar cang. Biden le a party pawl cu an mang a chia cang lai. Thil tha lo a tuahmi hna cu dantatnak nih a zulh cang hna lai. A caan um lio te ah thil dik (biatak) tanh duh lo in a namnehtu hna cu thilthalo an tuahmi nih a dawi cang hna lai. Pathian nih Trump cu teinak a pek cang lai! Amen! Hallelujah! Credit: Rev. Biak Lian Vel\n← Joe Biden Transitional Team Pawl Cu An Thinphang Tuk Cang\nTrump Caah Van Ai Aawng Chin Lengmang Cang Lai →\nBochoh Zaw Min Tun: MWD le MRTV Lawng A Dik Mi A Si, A Dang Media Nih An Zamhmi Cu Thawng A Dikmi An Um Lo\nZualko: Mizoram Ah Dilkawn Khua Ah Nu Pakhat Nau A Ngeihnak Ah A Nunnak A Liam\nVanzang Khuami Nih kan miphun ralkap caah emergency in $200k lengkai pi thazaang an chuah\nThawngtha Tuk; Rohingya Hriamtlai Phu Nih Ral Kan Tho Ve Cang Lai, Tiah A Thanh Cang\nThawngtha Tuk; Ralhrang Kut Tang Riantuan Leirawitu Cu KNDO Phu Nih An Thah Hna, Ruangah


USA um Chinmi nu le pa caah thawngchia ngai mi. Thlacam piak hna u sih\nCovid ruangah vawlei cung minung inn ah i erh i caan saupi kan um cang. Hngakchia pawl hna cu siang inn kai khawh lo in thla 5 hrawng an um cang.\nUSA hngakchia sibawi hnagkchia pawl nih siang inn kai a her cang. Hngakchia caah sianginn kai lo in caan saupi um cu thil tha a si lo, an thluak lei ah sih seh, an lungthin lei ah si seh, buainak tampi an ngei cang tiah an chim\nPresident Trump nih USA state governor pawl hna cu siang inn awn ding in a ti hna. Siang inn a onh lo mi hna cu cozah nih State tangka a bawmh tawn mi cu dawngter an si lai tiah a chim.\nGovernor tampi nih siang inn awn cu hngakchia caah tih a nung ri ko an ti fawn. Sibawi lei nih inn ah hngakchia an umnak caan a sautuk cang i, thluak lei ah si seh, lungthin lei ah buianak fakpi an ngei cang an ti fawn\nUSA dirhmun zoh ah cun Coronavirus kongah tu tiang thawngpang tha a um fawn lo, sii tu tiang a um lo tikah Chinmi USA ah um mi, nu le pa tampi zong lungrethei ngai in an um lio a si. Fa le inn ah an umnak a sau tuk cang, Siang inn kaiter ding in Coronavirus tih nung fawn, mah bantuk in dirhmun an si caah thlacam piak an her ngai. Credit-The White House\nBe the first to comment on "USA um Chinmi nu le pa caah thawngchia ngai mi. Thlacam piak hna u sih"


Ruah Ahcun Celh Awk A Tha Bak Lo! – Chin 11 News\nRuah Ahcun Celh Awk A Tha Bak Lo!\nPosted By: victor victor March 12, 2021\nCNF/A hi nan kan uhtanh ko, nan mawh lo, amah belte hriamtlai dang he tahchunh awk kan tha deuh lo: Pu Htet Ni! Atulio kan ram buainak kong ah mizapi nih CNF/A hi nan kan uhtanh i nan mawh lo, amah belte Tlangcung hriamtlai dang he tahchunh awk kan tha lo, tiah CNF/A Chimphuannak Nawlngeitu Pu Htet Ni nih a chim.\nKNU khi NCA ah minthu mi an si ve nain rikhiah mi hmunhma (control area) an ngeilo. Mah belte an thazaang a thawn ca ah anmah tein control area an i ser khawh. Thazaang an ngei ca ah an hmunhma chung ah an cawl kho ngai. Thil a um rih mi cu an control area ah hin Kawl ralkap zong hmunhma an laak ve tik ah i kah peng cu a si ve hoi.\nAtu CDM kong ah an cawlcangnak khi anmah control area chung ah a si. Kan dirhmun aa khat lo i hihi mizapi nih a ruah zia an thiam deuh rua lo. Chungtuan an si ve lo tik ah an mawh ve bak lo. Kanmah CNF zong kan hmunhma ah Kawl ralkap hi hmun khuar ve hna sehlaw kan buai ve kho ko,” tiah Pu Htet Ni nih The Hakha Times ah a chim.\nZeipoh a si ah hriamtlai dang hna cu thazaang an ngei. CNF cu hriam thazaang kan tlacham tuk. Thazaang ngeih i mizapi nih dirkamh tham ahcun kan cawlcang kho tuk ve ko lai, ti zong Pu Htet Ni nih a chim fawn. Credit: The Hakha Times


Pu Vanceuuk Khenglawt Kan Thlacam Kan Let Sawh – The Cherry Par\nPu Vanceuuk Khenglawt Kan Thlacam Kan Let Sawh\nKAN THLACAM KAN LET SAWH\nMaw kan biakmi Khuazing Kan Pathian, na rianṭuantu na fapa Rev. Dr. Hai Vung Lian (Hannah pa) a zawt a zual i Oxygen pek chom in sizung ah a um ti kan theih. Kan miphun ning in kan thin a phang i mangang in kan um. A nunnak khamh law damnak tling kan pekpiak sawh tiah thla kan cam i kan in nawl. Kan in nawlnak le thlacamnak hi kan theihpiak sawh ko mu. Kan thin a phang tuk hih. Khrihfabu le chungkhar zohkenh ding rian tamtuk na pekmi a lim nai sai rih lo. A nunnak maw dihter sual lai cih mu. Nangmah kut cung ah a um ko. Kan khamhpiak ko sawh. Credit: Pu Vanceuuk Khenglawt\nThlacam Bawmhhalnak; USA, Ohio, Columbus , Emmanuel Chin Baptist Church Senior Pastor Rev. Dr. Hai Vung Lian cu a tulio, Covid -19 zawtnak in a zawtnak ah Sibawi te nih dam lei panh lo in a zual lei deuh asi ti in kan theih caah kan lung ai nuam kho hrim loh. Damnak tuante a hmuh khawhnak lai Zumtu dawtu nan dih lak nih Pathian sinah thlacamnak in bawm cio hna usih tiah kan sawm hna. Credit; Lian Iap\nA tu kan nih Myanmar Agape Ministries le Orphanage cu a cunglei thawng kan theih le cangka in kan ngakchia hna he thlacamnaak kan ngei thluahmah ko hih. BAWIPA PATHIAN nih damnaak tlaamtling pee hram ko seh\n← Georgia i kut in mee an relmi ah Biden nih a tei maw? Na chim palh sual lai.\nPresident Donald Trump Caah Thawngpang Thar Pakhat A Chap Than →


Salai Lian Lian Nih Ahawile Pahnih Kawlram An Tlunnak Ah Tam Ngaite A Rak Bawmh Hna – Chin World News Evening\nJanuary 31, 2020 Salai Van Chin News\nChin Miphun nih upatnak an pek ngaimi le a konglam theimi nih an upatnak ngaimi Salai Zung Kip Thang nih China ram in ahawipa Salai San Uk Lal cu harsatnak phunkip tuar in a hringtu a nulepa hmaiah le a chuahkehnak khua ah a ruak cu a phak i a thil tuahmi ruangah upatnak an pek i bawmhnak tete zong an pek.\nSalai Zung Kip Thang thil tuahmi cu upatnak tlak taktak le zohchun tlak taktak a si tiin le ahawile pahnih Salai Zung Kip Thang le Salai San Uk Lal kawlram lei an tlun lioah kawlram tluang tein an phak khawhnak hnga ding caah tiin an hawipa Salai Lal Lian Thang nih China in Yuan 10,000 (Myanmar in Ting 20) a rak kuat hna ti a si. Hi bawmhnak a pekmi thawngin Salai Zung Kip Thang zong phaisa leiah lungretheihnak ngaingai a ngei lo i Falam khuapi a phak khawhnak zong hi a si.\nAn konglam a rel khawh a si. Falam khua Dawrhlun sang ah a um mi Pu Yan Lin Naung le Mi Mang Nei Par hna i an fapa pahnihnak Salai San Uk Lal (kum 21) cu China ram, Sandong ar thahnak Company ah rian a ttuan mi a si. December 20, 2019 in khan taksa dam lonak nih a tlak ve i a hawile pawl nih private Clinic ah an kal pi i doctor pawl nih nan hawipa San Uk Lal hi a cuap a ttha lo tiah an rak chimh cang hna. Cu tin a dam lo bak in Falam ah tlun a duhnak le sungno a nu zohkhenhnak in Rangoon ah thlawpbul a duhnak kong cu a hawi le sin ah a chim.\nA hawile zong nih hin an dawt, felfai tein an zoh khenh i an umnak Sandong, China ram in January 1, 2020 in khan Kawlram lei ah cun a rak i thawh. San Uk Lal cu a hawipa Salai Zung Thang nih a rak tlunpi hi a si. Cu ti cun Kawlram an rak tlun pah, Hotel an i dinhnak ahcun San Uk Lal cu a nunnak a liam hi a si.\nSalai Zung Thang cu lampi ah a hawipa nih a rak thih tak tikah a ngaihchia tuk ve, a si nain a hawipa San Uk Lal ruak cu Falam a nulepa sin ah phak pi ding hrimhrim in biachahnak fel a tuah i raltha tein a rak tlunpi. China ram in Falam tiang a rak tlunpi nak ah harsatnak tampi a un ve. A caan ah lam le sul ttha a um lo i tupi chung lakah a hawipa San Uk Lal ruak cu a puak pah tawn. Cu ti te cu a hawipa ruak cu Falam khua tiang a rak phak pi hi asi. A caan ah harsatnak a um ko, a mah te lawng in a hawipa ruak a bultawl, pasalttha dirhmun ah a um i a hawipa a ruak cu tluang tein Falam tiang a rak phak pi hi asi.


Min Aung Hlaing Khawika Dah Na Kal Cang Lai.Dr.Sasa Nih A Rak Chim Bang In Temporary Ministry Cu NLD Nih An Dirh Si Cang. – Chintanbo\nCRPH nih Aung San Suu Kyi aiawh dingah Daw Zin Mar Aung an thim.President Win Myint le Aung San Suu Kyi cu ralkap nih phunglo ning in an tlaih hna caah Cozah nih pehtlaiin rian an tuan kho ti loh. Win Myint le Suu Kyi lawng si loin ramkomh Minister cheukhat zong tlaih ansi caah Acting Union Minitser cu CRPH nih a thar in a thim hna.\nCRPH nih Acting Union Minister cu pa 4 in a thim chung. Daw Zin Mar Aung hi Foreign Minister caah thim asi. Aung San Suu Kyi cu tlaih asi caah Daw Zin Mar Aung hi Foreign Minister ah thim asi.\nLwin Ko Latt cu President Office caah thim asi i; Tin Tun Naing cu Planning le Finnace caah thim asi. Dr. Zaw Wai Soe zong Health, Labour, Population/Sport caah thim an si cang.Hi hi a hram thawk nak si i,a hnu ah ah state le divition hna zawngah dirh thluahmah asi cang lai tiah thong theih asi.\nCun Central Ministry zawng ah MInister hna chap thluahmah a si te lai tiah thong theih asi fawn. Min Aung Hlaing cozah cu,an tlu thluahmah ko cang.a kut tang i rian ttuan mi hna nih,zeihmanh an ttuan khawh lo caah ram chung ah, zei rian hmanh a kal kho ti lo tiah theih asi.


Minthang, Cawngsang, Chawleh Thiam Mirum Mingthang A Si Ko Nain nihin ahcun umnak inn ngeilo (homeless) minung ah ai chuah diam ko – Zion Tlang Media\nMinthang, Cawngsang, Chawleh Thiam Mirum Mingthang A Si Ko Nain nihin ahcun umnak inn ngeilo (homeless) minung ah ai chuah diam ko\nNovember 29, 2019 admin Theihtlei\nVawleicung sianghleiruun minthang bik pakhat asimi Yale in economics a dih. Vawleicung ah sipuaizi le phaisa lei (economics & financial center) minthang bik asimi Wall Street ah rian a rak ttuanmi asi. Hollywood ah photography le adult film lei company hna a ngeitu zong a rak si. Cu pa cu a min ah Shawn Pleasant asi. Cu tluk dirhmun le sining ttha in a rak nungmi pa cu, nihin ahcun umnak inn ngeilo (homeless) minung ah ai chuah diam ko. Naite ah mirang news pawl nih a konglam an ttialmi ka rel tikah ka thinlung aa ka suk ngai.\nMinung kan fimthiamnak siseh, kan thilri si hna seh, kan sining dirhmun hna zong hi siseh – zeihmanh bochan tlaak taktak an rak si lo zia, zeihmanh uanthlaarpi ding zong an rak um lo zia a langhter. Pathian tel lo cun pakpalawng lawngte an rak si dih ko. Cucaah hi vawlei ah chikhat te kan tlawnlennak chung ahhin Pathian dah ti lo cu, zeihmanh bochan awktlaak an um lo. Nifatin nunnak ah Pathian ai bochan taktakmi lawng nihhin, vawlei nunnak hi tei khawh asi. Pathian thei bu tein nun ii, mah sining le dirhmun te ah ai lawm khomi le a diriam khomi minung hi mirum bik an rak si ko.\nVawlei chawva rumnak te hna, fimthiamnak te hna, dirhmun saang sinak te hna – vialte zong hi Pathian umpi lo le telpi lo cun ttih a nung tuk. A duh ahcun mi a cawisaangtu le a duh ahcun tangah mi a thlatu Pathian asi. Cucaah kan thinlungput in siseh, kan nunzia in siseh, kan biachim kaa-aan in siseh – nifatin kan nunnak ahhin Bawipa duhnak a kawl hmasami le Bawipa lawnglawng ai bochanmi si zungzaal ko hna usih.\nCredit: Van Dawt Ceu\nPrevious Post:Holiday le ka miphun hawi cheukhat\nNext Post:Chin Mi Nih Coffee Hi Biatak Tein Cing Hna Usih Law Tuhnu Kum 5 Ahcun Kan Rum Hrimhrim Lai


Assam ah Kum 9 mi Hngakchianu cu An Sual pi hnuah An Thah – Hakha Cherry\nIndia, Assam state Morigaon district chungah a um mi Laharighat ah hngakchia kum 9 nu pakhat cu dum ah thi in char a si.\nHngakchianu Sumi Ansari hi tuzingah a tlau ti an theih hnuah palek sin ah thawngthanh a si. A ruak hi an khuapawng dum ah an va hmuh i a hngawng ah puan bah mi le a um tu ning an zoh tikah an tlaihhrem hnuah thah a si tiah an chim.\nMah kong he pehtlaihin Palek nih a herhmi zohfiahnak kan tuah hnu lawng biafiang kan theih lai tiin an chim. insidene The Chin Post\nAdang relthan:UNGA Biakhiahnak cungah Malaysia A Lawm, SAC nih A Pawm Lo.June 18 ah tuah mi UN General Assembly nih Ralhrangbu cu zei ram hmanh nih hriamnam zuar lo dingin a phih hlei ah 2020 rampi thimnak zah ding le Daw Aung San Suu Kyi tel in an tlaihmi vialte chuah dingin biachahnak an tuah.\nRalhrangbu nihcun mah biachahnak hi kap khat lei lawng ruah in tuah mi a si. Kan ram thithruainak ah hnahnawhnak a kan pe mi zei thil poh kan pawm lailo tiin June 19 ah cathanh a chuah ve.\nRalhrangbu sin ah hriamnam zuar phihpiak ding agenda hi May thla UN tonpumhnak ah Liechtenstein nih draft a chuah pi mi a si.\nMah biachahnak hi kutthlernak in tuah mi a si i, UNGA a kai khawh mi ram 159 lakah ram 119 nih an pawm, ram 36 cu karlak ah an um.\nASEAN chungtel ram 10 ah Indonesia, Vietnam, Malaysia, Singapore, Philipine ram hna cu biachahnak a pawm mi an si. Thailand, Lao, Brunai, Combodia hna cu a karlak a um mi an si.The Chin Post


SAC ralhrang nih kawlram mipi himnak caah biatak tein rian an tuan than cang – Lai Lungrawn Post\nSAC ralhrang nih kawlram mipi himnak caah biatak tein rian an tuan than cang\nTawng-Dwin-Kyi Ah Lam Cung Hmuh Mi Poh Ralhrang Nih An Tukvelh Hna Tawng-Dwin-Kyi Ah Ngandamnak Kong He Pehtlai In Leng Chuakmi Rallokap Nih An Velh Hna.Magway ramthen,Tawng-Dwin-Kyi ah leng chuah lo dingin thanhmi caan ah ngandamnak he pehtlai in leng a chuakmi hna cu ralhrang nih an tuk an velh hna tiah theih a si.\n“Ka nu caah sii ka caw,ka kir lei zaan suimilam 9 luan ah ralhrang mawtaw in an rak phan,lamcung i mi hmuhmi poh ruafung in an tuk,an tukmi hna an tam,zawtnak phunkhat misual phu nih phunkhat ” tiah a chim.\nTawng-Dwin-Kyi cu Stay At Home in zing suimilam 9 in zaanlei suimilam 5 le zaan suimilam 8 in zinglei suimilam 4 tiang leng chuah ngah lo ti’n ralhrang nih rikhiah mi cu khuami sinin theih a si.\nKhuami siibawi pakhat nih ” zawtnak chawhnak lei ah tha ten hlathlai asi,zawtnak chawnhmi zei tin kan zor ter khawh lai timi khuakhan lairel nak zong a um lo,ruahnak men in fawihlang tuk in an chunmang in an tuah,zawtnak chawnhmi kilven khawh lo hlei ah hi nak in a zual kho deuh dirhmun kan phan tiah” a ruahdamh khawhmi a chim ve.\nTawng-Dwin-Kyi khua chungah dawr dihlak nifatin zinglei suimilam 9 cun khar dih ding in ralhrang nih an thanh,an duh caan ah an thlen nawn caah khuami mipi harsatnak an tong the chin post.\nMin Aung Hliang sin ah thil pathum hal nak an tuah cang hi\nA linsa ko vawlei pi thei in Min Aung Hliang nih a thli tein a thah mi hna an phuan dih cang hi


Topic: Pathian Duhning Thlacam Nun: By Pastor Aye Myint – Chuncha News\nTopic: Pathian Duhning Thlacam Nun: By Pastor Aye Myint\nZumtu u le nau hna Pathian duhning thlacam nun timi Devotional Article in thazaang lak than hna usih. Thlacam cu rawl-ulhnak in siseh cun ulhlo zong in siseh cam a si tawn. Thlacam hi kan mah duhnak halnak ca lawngah siloin Pathian he pehtlaihnak tuah in biaruahnak le biaknak le kan nunnak ah a mah Pathian duhpiakmi hngalnak a si ti kha kan hmuh fian ding a si.\nBible chungah thla a cammi nun kan hmuhmi cu anmah duhmi an halmi zong Pathian nih a leh hna i cun Pathian nih a tinhpiakmi ningin a lehmi hna zong kan hmuh. Cu chungah Pathian nih a tinhpiakmi ningin a lehmi hna kong he pehtlai in thazaang lak tti dingin vun langhter ka duh. Mathai 26:39 chungah Jesuh nih Gethsemane Dum ah thla a cam mi cu, “Ka Pa, a si khawh ahcun hi hrai hi ka thialpiak ko. Sihmanhsehlaw keimah duhmi cu si hlah seh, nangmah duhmi tu si ko seh” tiah thla a cam. Jesuh nih a Pa duhnak ai thim i vailam cungah thihnak tiang a innak thawngin mi vialte zungzal nunnak a kan hmuh ter.\nCu ve bantukin nang le kei zong kanmah duhnak nakin Pathian duhpiak mi ningin thlacam zia kan thiam a herh timi kha hi ca thiang nih a kan cawn piak. 2 Korin 12:7-10 chungah, Paul nih “Pawrhlawt ruamkai in ka um sualnak hngalo Pathian nih ka pum ah hling pakhat a chiah. Cucu ka lak piak ko tiah voithum tiang Bawipa sinah thla ka cam. A ka lehnak cu “Ka vel hi na caah a za ko. Zecatiah ka thawnnak cu derthawmnak ah a lang” a ti. Cu ve bantukin nang le kei zong na cungah siseh, fanu fapa kongah siseh, zeibantuk thil na cung i a hartuk mi hling na intuar hmanhah vuivai loin, Bawipa a thawnnak muihmuhnak le a sunparnak caah ti lungput ngeih in thla a cam tu si ve ko hna usih.\nDaniel 6:1-28 chungah, “Daniel nih nikhat ah voithum lengmang thla a cam i Pathian a thangthat ruangah a tonmi thil cu chiandeih thongah cun an thlak. Sihmanhsehlaw Pathian nih chiandeih hna cu an kaa phih awkah a vancungmi kha a run thlah hna i cucaah a cungah zeihmanh thatlonak an tuah lo.” Daniel nih thla a cam i a tonmi harnak ruangah kan Pathian cu a nung mi Pathian a sinak le a thawngmi Pathian a sinak kha mi vialte nih an hngalhnak le an tihzahnak caah a rak si. Cu ve bantuk in nangmah lei in sunghnak le harnak lawng ka tong tiin na ruahlio caan ah hin Bawipa nih a lianngannak na cungah langhter a duh caah a si ti kha theih in Pathian sinah thla a cam tu si ko hna usih. Amen\n1 Thessalonians 5:16-17 chung zong ah, “A zungzal in i lawm u, a zungzal in thlacam u. Zeibantuk thil nan ton hmanh ah lunglawm in um u. Khrih Jesuh chung i nan nunning ahhin hiti hin nung hna seh, tiah Pathian nih an duh hna.” A zungzal in thlacam nun ngeih ding hi Pathian nih a kan duhpiak mi a si.\nNihin zumtu nang le kei zong thla kan cam tikah kan mah duhmi kan kan hmuh lo, kan colo zongah zeizong vialte hi a tha leiin a kan serpiaktu Pathian a sinak kha zum hna usih. Cun harnak lungretheihnak kan cung a tlun tikah mi vanchia kan silo. Hla phuah tunih “Zeikip sihnaseh ka cung a tlungmi kha ka thlarau caah an tha dih ko.”\nCu caah Pathian sin thla kan cam tikah, kan mah duhnak lei lawng siloin kan biakmi kan Pathian nih a kan duhpiak ning in thlacam nun a ngeitu siko hna usih. Kan dihlak caah bawipa nih thluachuah kan pe ko hna seh. Amen. Ref: Prayer Ministry Group\nGood News: Mai Lal Pek Kil @Kilte Nih Paletwa Ralzam Caah Phaisa A Hlut\nThihdar: US Tulsa Ah Senior Pastor A Tuan Liomi Rev. Dr. Thawng Khan Cin (Kum 68) Cu Covid-19 Zawtnak In Mual A Liam Tak


LOHTLAU CIKCEK SI HOI CANG PU SUI THIO DIRHMUN A FIANG TI LO – The Chinlung Post\n17/772020 ni ah Hakha NLD party cu an buaitthup ve.Myone EC nih candidate an thim hna lio ah pu Sui Thio nih pu Lian Ceu cu atei. Asinain 17/7/20 ni ah anmah pahnih cu Pyine EC nih me thlaknak an tuah piak than hna i Pyine ah pu Lian Ceu nih atei than. Cu tikah zeiruang ahdah hi thimnak hi an tuah than timi he pehtlaihin Kan bawi le pahnih Pu Sui Thio le Hlutdaw speaker karlak ah ilungsilonak le i theih thiam lonak achuak.\nAtu cu Hakha peng ,State hlutdaw No.2 hmun in Pu Sui Thio cu maw aa cuh lai pu Lian Ceu cu dah ti hngalh fian asi rih lo. Pu Lian Ceu hi NLD in cuh angah lo sual ahcun Independent in I cuh dawh asi.Cun Myone EC thimnak ah asungmi CNLD in Pu Ngun Mawng le NLD in pi Iang Tial zong Independent in an i cuh men lai ti thawngpang aleng. By Victor\nRelchih:CNLD party lawng si loin Tlangcung party kip i fonh in NLD hi kan mah tlangcung mi umnak ahcun kan zuam piak hlah uh nan mah he kan i fonh lai hei ti hna sehlaw zei an ti hnga? Zeidah an lungput si hnga? Zomi party te khi (kawlram party lak fa bik) NLD he an i fonh tik ah an mah kua umnak ah NLD cu cuh a tim ve lo.\nNLD party chung ummi laimi thiam pei an si ko cu an ti mi bia hi a thei lo mi caah cun a lo ngai ve hlen bak si.\nPyithawngsuh hlutdaw an kai tik ahcun Chin mi a si zong ah Chin mi ai awh in kai si ti lo i NLD caah kai mi an si cang. Hi ka ah hin kei ka hmuh ning ah cun NLD cu kawlram pi Democracy ngah nak ding rian tuan mi an si i miphun party cu mah le miphun covo hmuh ve nak ding ah a tuan mi an si ti in. An rian tuannak hi a dang pi lo ko lai nan an tarket cu a khat ko abik in freedom si ko NLD cu kawlram pumpi ai awh ( arian tuan kau ) le miphun party cu mah le miphun chung ca lawng ( an rian tuan mi hme deuh )ka ti lai cu cuh ruang ah miphun ngei ko mi nih cun mah miphun cu tanh ding si ko ka ti.\nPahnihnak. Tlangcung party a cheu cia dihmi miphun party vial te zong an lung nan fim ter hna i party khat in i fonh ter nak thawnnak na pek hna ( Mon, Karen, Chin etc) a hlei in tlangcung mi party nih an i zumh ti lo.Note: 2020 thimnak miphun dang party nih an mah miphun party ai awh in teinak a hmuh i CNLD nih Kan mah miphun ai awh in teinak an hmuh lo cun miphun dang sin ah ningzak ngai si te lai.Credit Thawng Thawng\nSALAI HEBRU NIH NLD LE PU LIAN LUAI A TTHUAT CANG HNA


US COZAH BAWMHNAK KONG THAWNGPANG THAR – The Chinlung Post\nSecond Stimulus Check.US cozah nih a voi 2nak bawmhnak pek an timhmi, Second Stimulus Check pek kong ah White House+ Republican le Democrats pawl lungtinnak taktak tuchun tiangah an ngei kho rih lo. Kap hnih lungtlinnak lam an kawl lio a si. Avoi khatnak check kan hmuh zet kha cu kan hmuh ko lai. Democrats pawl nih coronavirus he a pehtlai lomi pawl bawmhnak package bill chungah telh chih an duh peng caah atu bantuk in a rauhnak a si.\nBlack Lives Matter Pawl nih Bible le US Flag An Khangh.US Oregan State I Portland khua ah kan hnu zarhpi ni ah khan BLM pawl le democrats a ttanhmi pawl nih an khua chungah lamzawhnak an tuah than i, Bible cauk le American flag an khangh caah palek pawl he faak ngai in an I phomh. Palek pawl nih teargas in an kah hna.\nBLM pawl nih tlakrawh, batteries le hmaihuhnak in an cheh ve hna. Left-wing timi democrats ttanhtu pawl nih Bible an rak I ken I federal courthouse hmai ah mei in an khangh hna. Bible an khangh lio cu social media ah an taar I minung 1.8 million nih an zoh ti a si. Tutan lamzawhnak ah hin BLM, Democrats Left-wing pawl le ANTIFA pawl an I tel tiah an chim. Credit: Salai Lairamthang


SAC Ralhrang Nih An Thahmi Hna Ruak Cu Hmuh An Si Cang – Onlinenungak\nKarreni ramkulh, Loykaw peng, Thodungantha khua ah miruak 2 khua mi hna nih an hmuh i January 28 ah Shwe Ngiang Pin Mibawmtu bu nih an vui hna, tiah theih a si. Cu a thi mi pahnih hna cu nufa an si i Daw Moe (Kum 63) le a fapa Saw Da Htoo (Kum 23) an si, tiah fehter a si.\nHi hna nufa hi ralhrang nih an thah mi hna an si, tiah Kanrenni Party simi PKPF nih an thanh. Loykaw peng thlanglei um mi Mailung, Pankan le Htodongan tah khua hna ah hin nizan nai ah ralhrang le Karreni hriamtlai karlak ah kahdohnak a chuak i ralhrang kah mi hriamngan le Vanlei in vanlawng in kuan an thlah mi nih mizapi in tam ngai a hrawh, tiah theih a si.\nCun, Sagaing ramtthen, YeeOo peng Pungtaka khualam ah mithi ruak pakhat cu January 28 ah an hmuh ṭhan i ṭha tein zohfelnak an tuah tik ah Ko Aung Gyi ti mi a si, tiah theih a si. A ruak cu Pangiah Kuhtah Mibawmtu phu nih YeeOo siizung ah an kalpi i, thingkung ah a hren chih in an tuk velhnak ah a thi mi si, tiah an chim. Zeiruang ah an hrem i an thah? timi cu hngalh asi lo.\nMagway ramṭhen, Pakokko peng Kanma khua ah ralhrang nih an thah mi pakhat cu a ruak vawleivawr an chilh in an hmuh ṭhan. Kangyisuh khua mi U Chit (Kum 40) a si i, a ruak cu a thut tuk cang caah cuka hmun ah cun thuk deuh in an phum lawlaw, tiah theih a si. Crd: The Chin Post


A Kum 72nk Thantlang Tuahmi 'Chin Miphun Ni' Ka Hmuhning - THE CHINLAND POST\nA Kum 72nk Thantlang Tuahmi ‘Chin Miphun Ni’ Ka Hmuhning\nKum 72nk Chin Miphun Ni, Thantlang Khuapi\nBiadomh: Paletwa khuapi ah a kum (72) nk ‘Chin Miphun Ni’ tuah timh a si. Chin ramkulh Paletwa cu ralram a si caah a him lo dirhmun ah a tla. Hmunhma thial a hauh tikah Thantlang ah thial a si. Thantlang khuanu khuapa nih ahmun an i ham caah tuah a si ti zong kan theih. Thantlang ah Chin Miphun Ni tuahmi hi a konglam pahnih ruang ah sullam a ngei khun. Pakhatnak cu CNF hmunhma khuarnak a si. Adang pakhat cu Vice President a tuanmi Pu Henry Van Thio hmunhma a si caah NLD caah sullam a ngei. Tutan Thantlang Chin Miphun Ni tuahnak hi NLD ramkhel le an ram kauhnak caah sullam a ngeih men lai ti zong ka rak ruah phah.\nChin Cozah le Khuanu Khuapa Buainak: Tluangtlamte in Thantlang Chin Miphun Ni hi aa limmi a si lo. Chin Miphun Ni ah kan sunhsakmi cu kan i kirpi biaroling ngaih a si. Chinmi kan pa le sin in an bia le hla ngaih hi biapi bik ah aa tel. Cu chung ah rammi caah pumpek in Miphun ramkhel a tuahtu CNF an aw-aan le an biachim hi a si khun. Chin Miphun Ni cu ahlan ralkap chan in rak kham peng a si. Kum 50 leng chung an rak kham lio ah Chin Miphun Ni a muru a tlau lonak ding ah alam kip in kan rak tuah. Chin ramkulh ni tibantuk in ralkap tih ruang ah tuah a rak sinain kan thinlung ahcun Chin Miphun Ni muru a rak tlau lo i Chin Miphun asimi paoh nih Chin Miphun Ni amah kelning in hman hi rak duhmi a si. Thein Sein cozah nih hriamtlai pawl remhdaih ceihmainak a sawm hna i CNF he bia an i ruah tikah Chin Miphun Ni phunning hi tuah khawh ding hibiapi ah aa tel. A ruang cu Chin Miphun Ni cu miphun pa khat kan sinak (Chin National Spirit) a langhnak a si caah a si. Chin Miphun caah ramkhel le miphun sinak in sullam a ngei tuk caah a si.\nChin Miphun Ni tuah khawhnak nawl cu Cozah le CNF nih hnatlaknak an ngei khawh. Hnatlaknak ngeih hnu in phungningte in Chin National Day cu cozah le CNF i bawmh in 2013 kum ah Hakha ah tuah a si. CNF in Dr. Lian Hmung Sakhong nih biaroling a chim. Cun 2014 ah Cozah le CNF nih Mindat ah an tuah than i CNF Chairman Pu Zing Cung nih biaroling a chim.\nAsinain NLD cozah a kai hnu in Chin Miphun Ni ah CNF cu khuallian lawng in an sawm hna i biachimnak le upa savo an pe bal hna lo. Chin miphun ramkhel ah CNF a dirhmun le an limhang zorter an timhmi bantuk a hung lo. Tutan Thantlang tuah timh a si tik ah kumdang tuahkel bantuk in CNF cu khual dirhmun lawng in sawm a hung si. CNF khual men lawng in sawmding thawng a hun len tikah Chinmi tampi thin a phawh. CNF in upa cheukhat zong nih khual men in cun kai lo ah an duh deuhnak kong pumpak an dirhmun an langhter.\nThantlang khuanu khuapa an lungtling ti lo. Ramkulh cozah an fuh hna. CNF biachimnak pe hna uh tiah an hal hna. CNF biachimnak nawl peknak cu cunglei cozah kut ah a um. Cung nih lei onhmi a si lo tiah an leh hna. Asi cun tiah Thantlang khuanu khuapa le NRPC sin ah CNF biachimnak pek ding in an hal. An catial mi ah “Thantlang cu CNF zung a umnak a si. CNF tel lo in Chin Miphun Ni tuahding a sullam le a muru a tlau. Cucaah CNF biachim lo ding ti hi phung ah a um maw? CNF biachimnak kan pekpiak uh,” tiah halnak an tuah. Daw Aung San Suu Kyi le NRPC nih CNF biachim ding kan kham lo. Zalongte in bia chimh khawh si tiah CNF sin in Thantlang khuanu khuapa cu bia an leh hna. Thantlang tuahmi Chin Miphun Ni ah CNF biachim khawh ding cu a tlam a hungtlin. CNF ai-awh in Dr. Lian Hmung Sakhong nih bia a chim lai tiah thawngthanh zong a si.\nNLD Cozah le Chin Miphun Ni: Chin ramkulh cozah chimnak nawl ngeitu Minister U Soe Htet nih “Chin Miphun Ni ah CNF biachim ding nawl an kan pe lo’ tiah Media he tonnak ah fiangte in a chim. Hi nih a fiantermi cu Chin ramkulh NLD cozah nih zaukphung (Democracy) an i fianning le NLD hruainak ah cung le tang i uknak — nawl i ngeihnak umtuning a si.\nChin ramkulh NLD cozah cu Chin miphun thimnak in hrinmi le a chuakmi an si. Chin miphun nih kan ai-awh ah kan thimmi hna an si. Zaukphung in thimmi cozah an si bantuk in thimfung a petu duhnak le herhbau kha ai-awh in a tuanding a si. Thantlang khuanu khuapa nih Chin Miphun nih kan thimmi ramkulh NLD hruaitu cu CNF biachimnak caan pekding in an chim hna. Ramkulh NLD nih Chinmi kan ai-awh hna ti an i fian ahcun cunglei nawl ngeitu kha “hih .. Thantlang mipi nih CNF biachim an duh, kan ai-awhmi hna an si. An duhnak tlamtlinter kan duh,” tiah an nawrding a si. Nain lingtalet in an tuan. Cunglei phung nih an onh lo tiah an leh hna. Ahnu ah a thimfung a petu mipi lila nih kan thimmi hna an rian va tuanpiak ah a tla. A cunglei NRPC sin ah raltha in khuanu khuapa nih an chim caah a tlamtling. Thantlang khuami nih Chin NLD cozah an tuahdingmi an tuanpiak hna. Hihi ramkhel i fian ahcun ningzah phah awk a si. (mah ai-awhmi le thimfung petu minung theih lo bantuk a si)\nPahnihnak ah NLD ah cungtang uknak (Centralization) a ngannak a langhter. Ralkap chan bantuk in cunglei tihnak le cunglei nawl lo in zeihmanh Chin ramkulh cozah nih an tuah ngam lonak a langhter. Chin Miphun Ni ah CNF biachim ding hmanh ramkulh cozah nih cunglei an hal ngam hna lo ti a fiang. Cunglei lung tluanh lomi kong le duh lomi kong cu ‘an chim ngam lo’, ‘chim an i timh lomi’ a lo. A ngaingai ti ahcun zaukphung le federal phung cu cunglei in uk “top-down” si lo in tanglei in duhmi hoih in biakhiahnak tuah “bottom-up” in a kalmi a si. Kan ram ah Federal Democracy kan ser lai kan ti lio caah hi phunglam hi cozah le mipi nih i nunpi cia a herh. Abik in NDL cozah nih ramkulh cozah an nawlngeinak santer le tanglei in mipi duhning in phungphai kalpi khawh kha an cawncia a herh. Atu cu si lo in Chin cozah nih Chin mipi duhmi le hmuhning kha zeirel lo in cunglei cozah lungtluanh le tih in ram uk le hruai ah a tla. Cu bantuk lungput le tuahsernak in Kawlram ramkomh nih kan duhmi Federal le Democracy ser khawh a si lai lo.\nDaw Aung San Suu Kyi biachimmi: Chin Miphun Ni a chuah tik paoh i ngaih bikmi cu zei biaroling dah tutan kan theih lai tihi a si. Tutan ah rampi ruahnak petu Daw Aung San Suu Kyi pumpak in Thantlang a rak phan. Biachim ding a si tikah a biachim ding i ngaih cio a si. Caantlai tu nih Chin Miphun Ni donnak biachim ding ah a vun sawm. Chin Miphun Ni ah rampi nawlngei tu in tuanvo ngeitu bik a si bantuk in “CND Speech” cu amah pek a si. Chin miphun kong he pehtlai in pathum in a chim.\nPakhatnak ah Chin miphun a kan upatnak le a kan hmaizahnak, kan miphun sinak hmelchunh in a langhter. “Chin miphun nan hmelchunh cu vapual/vakok asi. Zumh awtlak sinak a langhter. Zumh awktlak sinak hi kan rampi Federal Democracy sernak ah bawmchantu a si. Chinmi phun zumhawk tlak nan sinak nih kan ram sersiamnak thazaang a cahter” tiah Chin miphun sinak kong he pehtlai in a chim.\nPahnihnak Chin Miphun Ni kong he pehtlai in a chim. “Chin Miphun Ni cu ramuk bawi hrawh in Democracy hruaining sernak caah aa thokmi a si. Hi nih ramkhel lei in Chinmi nan hmuhning a sannak le nan lungput a langhter. Hi lungput hi ramchung ramleng ummi techin fapa sin ah chanh in nunter khawh hi tuanvo nganpi nan ngei,” tiah Chin Miphun Ni muru kong he petlai in biacahnak a chim.\nPathumnak ah a bik in Chin miphun caah thanchonak NLD nih aa hmaitlaknak kong he a chim. Chin miphun hi NLD cozah nih milurel tuak in Budget tambik kan in pek hna. Rakhine le Irrawaddy cu harnak an tong, herhbau a tam caah a tam deuh. Chin ramkulh hi NLD cozah tang ah tangka hman bikmi thanchonak tambik tuahnak a si tiah a chim.\nKa hmuhning: NLD cozah tang ah Chin ramkulh hi a dang ramkulh le ramthennak in phaisa tam deuh a hman ding cu a fiang ko. Chin miphun cu UN tahnak ah Kawlram ah a siifak bikmi kan si. Ralkap chan in Chin miphun cu thanchonak lei ah hnuchit takmi a si. A dang ramkulh he tahchunh in kan lam, kan sul, dinti le mei hmuhnak ah a har bik kan si. Cu tikah herhbau nak tambik a umnak ramkulh le ramthen cu cozah nih papek in rian a tuan awk zong cu a si hrim. Hmailei zong a zei cozah akai paoh ah harnak a umnak le herhbau a tamnak hmun cu miphun thleidan lo in papek zungzal phung a si. Chin ramkulh zong 2015 ah kokek puicimhnak nih a kan tlunh tikah tuahding a tam lengluang. NLD cozah nih papek in rian a kan tuanpiak caah NLD cozah nih miphun tleidan lo in a herhmi ah cozah rian a tuan i lawmh a um. Chin miphun tampi zong kan i lawm awk a si. Hmailei zong ah cozah kip nih an rian ah herh bauhnak cung ah ngat in miphun thleidan lo in riantuan hi kan ram sernak ah biapi tuk lai.\nNLD Cozah nih a tlolh tiah ka ruahmi: Tutan Chin Miphun Ni ah Daw Aung San Suu Kyi pumpak nih a kan telpi tikah ruahchanhnak tampi ka rak ngei cia. Thantlang cu Vice President hmunhma a si. Cun 2020 kum hi rampi thimnak tuah kum a si tikah NLD Cozah nih Chin Miphun caah a nganmi thawngtha an kan phurh lai tiah ka rak zumh ngai. Cucu “Chin Miphun Ni” cu cozah le CNF nih hnatlak cia bantuk in phungning in ulh ni (ramkulh ulh ni – ramkulh ah cozah zung khar ni) in thawng an kan thanhpiak lai tiah ka zumh. Cu thawngpang cu NLD cozah nih kan phorh hna sehlaw Chin Miphun Vice President kan tuan lio caan a si caah tuanbia roling ah a cang hnga. NLD ramkhel tuanbia zong Chinmi tampi lungthin ah a camter lai. NLD nih ramkomh Federal le mahte khuakhannak caah aa hmaitlak kha langhter hnga. Cu nih 2020 thimnak tik zong ah a bawmh lai i NLD nih ramkhel bia an chim tikah tampi an hriam ah an hman khawh hnga. Chin Miphun Ni bialoring ah kan i ngaihmi cu kan miphun caah zeibantuk thawngtha le miphun sinak muru dah kan hmuh lai ti hi a si. Cucu NLD nih tutan ah ramkhel mit in sullam a ngei tuk dingmi a tlolh tiah ka ruah.\nCNF le Dr. Lian Hmung Sakhong: Thantlang khuanu khuapa nih ramkomh cozah tiang chuahhnawh in CNF biachim khawhnak cu an izuam. Dr. Lian Hmung Sakhong nih a chim lai tiah thanh a si tikah aho paoh i ngaih cio a si. CNF ai-awh in Dr. Lian Hmung Sakhong biachim ding caan cu a hun phan. Asinain caantlaitu a sawmning nih mizapi lung a nuamter lo. Chin Miphun Ni caah biachimtu ah sawm a si ti lo. Caan tlaitu nih “atu cu inntek khuanu khuapa ai-awh in lawmhnak biachim caan a si lai,” tiah thawng a vun thanh. Aho dah a dir lai tiah CNF Vice Chairman Dr. Lian Hmung Sakhong a hung dir. Khuallian le upat peknak um lo in inntek khuami ai-awh min men in sawm cu zapi lung a father. A zaimi zong kan tam phah.\nLawmhnak chim sawh cu tiah lung a zor lio ah Dr. Lian Hmung Sakhong nih sullam ngei taktak in bia a hun chim. “Inntek Khuanu khuapa ai-awh in lawmnak biachimnak caan ka ngeih caah kaa lawm,” tiah a ti hnu ah CNF Vice Chairman a sinak le CNF ai-awh in a dirnak theihternak a hun i tuah. Cuhnu ah sullam ngei taktak in bia a hun leh. Hi a bia hi ramkhel in sullam a ngei tukmi a si. A chimmi cu –\n“CNF cu hi vawlei, hi tiram (Chin nih kan ngeihmi) in a chuakmi le hrinmi – kokek ram ngeitu ‘dik’ taktak kan si,” tiah a thok. Cucu cozah nih khuanu khuapa ai-awh in lawmhnak chim a sawmmi kha ramkhel biafang in sullam ngei taktak in a lehmi a si.\nA sullam cu – “CNF cu Chin mipi le Chin miphun nih a hrinmi le citlakmi a si. CNF nih Thantlang khuanu khuapa kan aiawh. Cuve bantuk in khoika Chinmi khua paoh ah CNF nih Chin miphun aiawhnak nawl (legitimacy) kan ngei. Chinram le Chin miphun cu Chinmi dah ti lo aho hmanh nih ai-awhnak nawl an ngei lo. Chinmi lawng nih kan ai-awh,” ti kha a langhter duhmi a si. Cu langhternak ah a peh i –\n“Khual lian in Chinmi phun kan ni sunglawi Daw Aung San Suu Kyi nih a kan telpi caah kan i lawm khun. Amah telpi hi sullam a ngei, man a ngei khun. Aruang cu Daw ASSK cu nihin ah Kawlram hruaitu lawng a si lo, 88 cawlcanghnak ah lam hmuhsaktu a si. Kawlram Democracy hruaitu le mipi hruaitu zong a si,” Daw Aung San Suu Kyi nih khuallian in Chin Miphun Ni a kan hmanpi mi lunglawmhnak a langhter. Cun sullam ngei ngai in Chin miphun kan lungput le CNF ramkhel dirhmun a langhter. Cucu Pu Lal Luai dirhmun lak in a chim.\n“Atu Chin Miphun Ni kan tuahnak Thantlang khua hi kan pu, Pu Lal Luai khua le a ram a si. Thantlang le Chinmi nih miraang uknak tang ah tlakding duh lo in miraang cu a rak doh hna. Ral a tei lo nain Miraang nih an tlai kho ve lo. A sungh pekding in mirang nih an lem lengmang nain nanmah bantuk hmai ah ka kun kho lo tiah a al hna i ramtang in a doh hna. Ahnu ah Miraang nih Chin nu tampi an tlaih hna i kuli an tuanter hna, an hrem hna tik ah amah luatnak caah a nunnak pek in Miraang aa tlaihter hna. Atu chan in holh ahcun nu covo caah nunnak pek in rian a tuanmi a si.”\nCu nih a langhter mi cu, “Pu Lal Luai bantuk in Chin miphun nih miphun dang hramhram uk kan duh lo. Chin miphun kan covo le kanmah te in khuakhan lairelnak caah nunnak pek tiang in rian kan tuan lai. Kan miphun himnak caah thih kan ttih lo i nunnak pek kan ngamh. Cucu Chin miphun kan lungput le CNF kan dirpi mi a si. Hriamtlai in kan doh cuahmahmi a si. Pu Lal Luai bantuk ramkhel lungput hi CNF le Chin miphun nih kan ngei,” ti kha sullam ngeih in rampi cozah hmai ah le mizapi hmai ah a chim.\nTutan Thantlang Chin Miphun Ni tuahnak kong le thil a canmi dirhmun kan zoh tikah Chin miphun hi nihin tiang miluat kan si rih lo le mahte in khuakhan lairelnak kan ngeih lo a hung lang ngaingai. CNF nih a khelmi le Chin miphun nih kan duhmi ramkhel phunglam kan hmuh rih lomi tampi theih khawh a si. Cu ramkhel phunglam ser khawhnak ding caah tampi ramkhel lohma kan ngei rih.\nDr. Lian Hmung Sakhong chim bantuk in “Chinram le Chin miphun cu Chinmi lawng nih ai-awh khawhnak nawl a ngei. Chin miphun kong ah Chinmi nih zalongte in rorelnak le tawlrelnak a hmuhnak ding” a lam kip in izuam le tuan a herh rih. CNF aa zuamnak le riantuannak, Kawlram thlennak caah aa zuammi le pum aa pemi dihlak upatnak he\nBy Salai ZB Lian\nPrevious Kawlram Sipuazi Lamthluan Cuanhnak\nNext Coronavirus: Zeitindah thawngpang dik lo kan khamh lai


CNF/A cu an ral a chia tiin a zai mi an tam. Amawhchiah mi zong an tam. Dr. pakhat nih mizaw sii chunh a ttih lai maw? – Hakha Cherry\nCNF/A cu an ral a chia tiin a zai mi an tam. Amawhchiah mi zong an tam. Dr. pakhat nih mizaw sii chunh a ttih lai maw? Surgery tuah a ttih lai maw?Ralkap trainkng a tuah mi nih ral doh/tuk a ttih lai timi le a ral a chia timi bia hi dotla lo, ngakchia bia a si ti nan theih ah a ttha lai. Chim ti hlah u law a ttha lai.Cun CNF/A nih zeidah an tuah khawh lai ti te hna bia zong na kaa chungin chuah ti hlah sehlaw a ttha. Cun an tlom tuk e zeihmanh an si lo ti bia zong chim lo tein um law na caah a ttha.David nih ral a tei kha ralkap 200 lawng an si.\nGideon nih Mediam ral an tei kha ralkap 300 lawng Bawipa nih a thlah piak hna.Israel nih six day war lio i ral a tei lha tuah u. Ram ramthum ralkap le hriamnam kha Israel nih zeitindah a tuah hna i ral a tei hna ti kha na minung sinak thluak nih a tuah kho lai lo.Nangmah lha a ral a ttha ngai bantuk in bia chim hlah. O.B ti cawh lo lawng na din ngam. Lothlau zuam lo, nu le pa rian bawm zuam lo lam cungah a au khuang men mi ka rak si ti i philh hlah.\nCNF/A upatnak kan pek hna. Nunnak a ngei i sermi thil vialte cungah nawl a ngei i khua a khang tu Pathian nih in um pi kp hna seh.Tlom le fam a bia pi ko. Nain cu nak in a biapi deuh mi cu Pathiam noh hman mi si hi a biapi deuh. Amen. Pathian nih dirhkamh mi, hupphenh mi, bawmhmi, fimchim.mi a biapi.Teinak cu Bawipa ta a si.စစ်အာဏာရူး,စစ်အာဏာရှင် ကျဆုံးရေး ဒို့ အရေးBudma ralkap uknak thi cang seh- ka lung tling.Dohtlennak – kan tei lai.Kaalawm\nLai ralkap (CNA) nih a molh cangmi Kawl ralkap he i kah an i sum le ka thangthat ngaingai hna.


Trump nih Coronavirus damnak si kong athar in chim, US mi tampi ruahchannak apek hna. – Thechinlungnews\nTrump nih Coronavirus damnak si kong athar in chim, US mi tampi ruahchannak apek hna.\nTuzarh Tuesday ni ahkhan President Donald Trump nih US mipi theih in Coronavirus Vaccine cu zarh 4 chung tlamtling tein kan hman khawh cang lai tiah mipi a theihter cang hna , Dr Anthony Fauci zong nih Amreica mipi nih a ra lai mi khuasik thlacung ahcun hi Coronavirus damnak si hi tlamtling tein kan ngei cang lai tiah a theihter ve hna.\nTrump nih Fox & Friends ah a chim mi hna cu hi coronavirus damnak si tlamtling tein tuahkhawh ding ahhin caan saupi kan i zuam cang i, si lei thiamsang hna zongnih biatak tein an nihzuam chuahmah ko, zarh 4, a si lo le zarh 8 chung ahcun a tha taktak mi damnak si cu tlamtling tein US nih kan tuah kho hrim lai tiah a chim hna.\nUnited States ahhin minung 6.57 million nih Covid-19 hri a kai mi an si i, minung 194,000 cu Covid-19 zawtnak ruang ah an nunnak a liam mi an si, US ahhin Coronavirus vaccine ah tuahnak companies a ngan deuh mi pawl hi 3 a si i cu hna nihcun an nihzuam cuahmah lio a si tukum donghnak lei ahcun tlamtling tein an tuah khawh cang lai tiah President Trump nih tuzarh nihnihni ahkhan a chim. Fox News.\nBe the first to comment on "Trump nih Coronavirus damnak si kong athar in chim, US mi tampi ruahchannak apek hna."